
AUCTOR. 


I. 

1.  Bruno  ortus  erat  ex  vetere,  nobili,  potenti  ducum 
Saxonum,  quibus  nomen  erat  Ludolphingis,  gente,  cuius  primae 
sedes  ad  Lupiam  et  Euram  sitae  erant,  et  viri  huic  stirpi  attri- 
buti originem  habuerunt  una  et  a Widukindo,  audaci  illo  Saxo- 
num principe,  et  a Carolo  Magno.  Nullus,  ut  ait  Kuotgerus^), 
in  eorum  genere  ignotus,  nullus  degener  facile  reperitur. 
Princeps  vero  illius  gentis , Egberti  pietas  et  fortitudo, 
a Carolo  Magno,  qui,  quamquam  summo  ingenio  et  summa 
potentia  ornatus,  tamen  subactos  habere  -et  pacatos  Saxones 
nunquam  poterat,  et  bello  ab  iis  non  vexari  iam  satis  habebat, 
populo  tam  periculoso  et  feroci  dux  praefectus  erat.  Egbertus 
vel  mulierem  Carolo  Magno  affinem  uxorem  duxit  et  eius  dote, 
quae  iam  antea  erant  bona  satis  ampla,  multo  auxit.  Opes 
autem  et  nomen  re  vera  attulit  Ludolphus,  Egberti  et  Idae  ex 
filia  nepos,  qui  prudentia  et  judicio  excellens,  quamquam  ne 
violentia  quidem  semper  abstinebat,  tantam  potentiam  adeptus 
est,  ut  Ludo  vicus,  rex  eorum  Francorum,  qui  orientem  versus 
habitant,  unam  ex  illius  filiabus,  Liudgardam  nomine,  eligeret 
sibi  ducendam  in  matrimonium.  Ab  Ludolpho  duo  filii 
geniti,  Bruno  et  Otto,  qui  alter  primum  dux  Saxonibus  prae- 
fuit, deinde  in  proelio  illo  atroci,  quod  anno  DCCCLXXX  cum 
Danis  factum  est,  occidit,  alter,  postquam  adolescens  apud  pa- 
trem stipendia  fecit,  fratre  mortuo  ducatum  suscepit.  Ex  om- 
nibus iis  ducibus,  qui  Francorum  orientem  versus  habitantium 
regi  parebant,  Otto  est  non  solum  fortissimus  et  potentissimus, 
sed  etiam  sapientissimus.  Tam  assidua  cura  et  diligentia  civium 
res  administrabat,  ut  illustri 2)  cognomen  ei  adderetur,  tanta 


1)  Euotg.  c.  II. 

2)  Bhosvit.  gesta  Ottonia  v.  VI  magni  ducis  et  venerandi  cf.  de  primordiis 
Gandersh.  v.  DVII— DLX. 

elucebat  justitia,  ut  ipsos  affines,  rem  iniustam  persequentes, 
auxilio  suo  exueret,  tantopere  ei  confidebant  totius  regni  prin- 
cipes, ut  Ludovico,  quem  puerum  vocant,  mortuo  summum  im- 
perium Ottoni  oiferre  non  dubitarent.  Ille  autem , aetatem 
praetendens,  ut  ait  Widukindus  3),  onus  recusavit.  Ex  Ottone, 
matrimonio  facto  cum  Hadviga , Ludovici  pii  quem  vocant 
nepte,  Henricus,  qui  postea  rex  est  factus  ortus  est. 

Anno  DCCCLXXYI  Henricus,  parentum  deliciae,  natus  est, 
totusque  Saxonum  populus  gaudebat  duce  adolescente  et  sperabat 
fore  ut  per  illum  summa  bona  sibi  contingerent.  Ut  arbor 
occulta , inquit  Thietmarus  , excrevit  a puero  et  ut  bonae  in- 
dolis gradatim  enituit  tiro  sicut  flos  in  vere  novo.  Magna  et 
decora  forma  corporis,  in  quo  iam  pueri  vigebat  animus  vigil 
et  strenuus,  longe  eminebat  prae  sodalibus;  corporis  robore  ille 
omnes  aequabat;  in  equitum  certaminibus  victor  semper  discessit 
et  in  venando,  id  quod  omnes  mirabantur,  saepe  quaternis  par- 
tibus plus  ferarum,  quam  singuli  sociorum  confecit^).  Iam  puer 
summam  gravitatem  praebebat;  toto  pectore  atque  corde  iis 
deditus  erat,  quibuscum  amicitia  se  coniunxerat;  nunquam  invi- 
debat aliis  prosperitatem ; homines  tristes  nunquam  non  adiuvit 
solatio,  pauperes  consilio  et  opibus,  et,  quamquam  nobiliore 
loco,  quam  ceteri  natus  erat,  tamen  tanta  ad  eos  qui  ei  pare- 
bant, descendit  humilitate,  humanitate,  comitate,  ut  omnium 
animos  sibi  conciliaret  , atque  de  illo  praeclarissime  dicit  mo- 
nachus Corbeiensis  „Qui  quum  primaeva  aetate  omni  genere 
„virtutum  vitam  suam  ornaret,  de  die  in  diem  proficiebat  prae- 
„cellenti  prudentia  et  omnium  bonorum  actuum  gloria;  nam 
„maximum  ab  adolescentia  studium  erat  in  glorificando  gentem 
„suam  et  pacem  confirmando  in  omni  potestate.“  Vix  iuvenis 
factus  redierat  ex  bello  cum  Daleminciis  gesto,  quod  ut  faceret 
pater  iuveni,  cuius  prudentiam  et  virtutem  cognoverat,  manda- 
verat ®).  Qua  clade  Daleminciis  illata  Henrici  gloria  longe  extra 
fines  patriae  divulgata  est. 

Primam  secum  coniunxit  Henricus  matrimonio  Hadburgam, 
filiam  et  heredem  Erwini  comitis,  cui  et  in  ipsa  Martisburgio 
urbe  et  in  ea,  quae  finitima  est  regione  eaque  Hasgau  vocatur, 
ampla  bona  erant.  Quod  matrimonium  Henrico  erat  summae 
aegrimoniae.  Hadburg  enim  iam,  quo  tempore  uxor  ab  Henrico 


3)  Widuk.  1.  I,  c.  XVI.  Regi  autem  Ludovico  non  erat  filius  omnisque  populus 
Francorum  atque  Saxonum  quaerebat  Ottoni  diadema  inponere  regni.  Ipse  vero 
quasi  iam  gravior  recusabat  imperii  onus. 

4)  L.  I,  c.  II. 

5)  Widuk.  1.  I,  c.  XXXIX. 

6)  Vit.  Matb.  c.  I. 

7)  Widuk.  1.  I,  c.  XVII. 

8)  Widuk.  1.  I,  c.  XVII. 

cupita  est,  in  viduarum  et  monacharum  numero  erat.  Sacer- 
dotes arbitrati  hoc  matrimonio  facto  votum,  quod  monachae 
solent  nuncupare,  contemptum  esse,  improbaverunt,  quin  Sigis- 
mundus,  episcopus  Halberstadtensis,  et  Henricum  et  Hadburgam 
in  ius  vocavit  et  Conradus  demum  rex,  quae  inter  Henricum 
et  episcopum  exarserat  discordiam,  diiudicavit  et  pacavit.  Quod 
matrimonium  quamquam  sacerdotum  improbatione  non  statim 
dissolutum  est,  tamen  magis  magisque  ad  divortium  est  depul- 
sum. Nam  paullo  post  Henricus  Hadburgam,  ex  qua  iam  filium 
genuerat,  ex  matrimonio  dimisit,  quantopere  hoc  matrimonio 
peccasset,  agnoscens  et  confitens  ^). 

Non  multo  post  Ottoni  duci  nuntiaverunt  Ditrico  comiti, 
uni  ex  Widukindi  posteris,  et  Rheinhildae  filiam  esse  puberem, 
Mathildem  nomine,  pulchritudine  excellentem.  Haec  virgo  a 
patre  etiamtunc  infans  in  monasterium  Herevordense  ducta  erat, 
ubi  a monacharum  praeside,  Mathildi,  cuius  neptis  erat,  pietate, 
litteris  artibusque  imbueretur.  Ubi  ab  hominum  vitaeque  stre- 
pitu remota  Mathildis  adoleverat  atque  et  animo  et  corpore 
ad  virtutem  exculta  erat.  Hanc  igitur  virginem  Otto  Henrico 
filio  uxorem  cupivit  et  Thietmarum,  quem  ex  suis  habuit  fami- 
liarissimum, emisit  ut  de  Mathildi  et  parentibus  aliquid  explo- 
raret. Qui  quum  comperenda  comperisset,  nec  quidquam,  nisi 
bona  et  laudabilia,  ad  Ottonem  retulisset,  Henricus  ipse  cum 
manu  nobilium  honestorumque  iuvenum  Mathildam  visurus  atque 
cum  ea  collocuturus  profectus  est.  Ibi  evenit,  ut  conspiceret 
virginem  in  templo  psalterio  canentem  deumque  precibus  adeun- 
tem. Et  cum  Henricus  puellam  nitentem  pulchritudine  intueretur, 
amore  exarsit  nec  minus  illa  iuvenem  adamavit.  Eodem  die 
Henricus  a Ditrico  patre,  ut  matrimonium  probaret,  assecutus 
est  domumque  proposito  confecto  rediit 

At  primum  quidem  conjugium  agritudinis  et  tristitiae  csjisa 
Henrico  fuerat,  hoc  alterum,  cum  Mathilda  factum,  eo  laetiore 
fortuna  effloruit.  Deus  benignitate  et  favore  coniuges  affecit, 
qui  et  ipsi  ei  parere  studebant,  quo  etiam  civium  amorem  sibi 
conciliaverunt.  Nec  solum  uxoris  virtutibus  Mathilda  domi 
maritum  delectavit,  sed  etiam,  ut  Thietmarus  ^ ait,  prudentia 
et  consilio  saepe  in  rebus  publicis  administrandis  adiuvit.  Quod 
vero  summi  momenti  fuit,  illius  praecipue  opera  factum  est, 


9)  Thietra.  1.  I,  c.  II,  IV,  VI. 

10)  Qui  Mathildis  vitam  descripsit,  virginem  ita  depingit  (Vit.  Math.  c.  II  et  III). 
,, pulchra  facie,  amabilis  in  infantia,  operibus  industria  moribus  modesta,  humilis  et 
larga,  et,  ut  in  id  aetatis  puella,  tantis  implicanda  erat  laudibus  divina  favente 
clementia,  ut  nihil  esset  supra. “ Matri  Keinhildae  nomen  fuisse  ex  Thietm.  1. 1,  c.  VI 
intelligimus  et  Vit,  Math,  c.  II,  q;UO  loco  etiam,  qui  sint  illius  maiores,  accuratius 
enarratur,  cf.  quod  Jaff4  in  Mathildis  interpretatione  hac  de  re  dixit. 

11)  Thietm.  1.  1,  c.  VI. 


1 


4 


ut  sacerdotum  amicitiam  Henricus  sibi  reconciliaret  et  etiam  res 
sacras  maiore  cura  amplecteretur. 

Quinque  liberi , optima  ingenii  indole  praediti , Henricus 
ex  Mathilda  genuit.  Otto  ex  tribus  filiis  natu  maximus 
patre  etiam  tunc  duce  in  lucem  editus  est.  Nonnullis  annis  post 
duae  deinceps  filiae  natae  sunt;  altera,  Gerberga  nupsit 
primum  Giselberto,  Lotharingorum  duci,  deinde,  primo  marito 
orbata,  Ludovico,  eorum  Francorum,  qui  orientem  versus  habi- 
tant, regi;  altera,  Hadviga^^),  Hugoni,  Franciae  duci,  ex  quibus 
parentibus  Capetingi,  qui  postea  ad  illam  potentiam  pervenerunt, 
orti  sunt.  Henrico,  regi  rursus  filius  natus  est,  cui  idem  no- 
men ac  patri  inditum,  liberorum  autem  natu  minimus  partus 
est,  Bruno,  de  quo  hic  agimus. 

Ducatu  longum  per  tempus  et  summa  cum  salute  functus 
Otto,  quem  illustrem  vocant,  anno  DCCCCXIII  pridie  Calendas 
Decembres  mortuus  est  et  Henrico  cum  ea  praedia,  quae  gens 
sua  obtinuerat,  tum  maxima  feudorum,  quibus  pater  praefuerat, 
pars  heriditates  obtigerunt,  ad  quae  Conrado  rege  compluribus 
proeliis  victo  etiam  nonnullas  regni  partes  in  Thuringia  sitas 
et  Conrado  mortuo  regnum  ipsum  adiecit. 

Spectabat  et  appetebat  Henricus  ingenii  acumine  et  mentis 
sagacitate  excellens,  solum  eas  res,  ad  quas  re  vera  pervenire 
posset , neque  unquam  temere  aut  inconsiderate  egit.  Kerum 
causas  et  rationes  antequam  ad  agendum  se  converteret,  diligenter 
inter  se  comparabat,  neque  ullum  unquam  in  ipsa  re  gerenda 
periculum  a fine  proposito  eum  deterruit;  nunquam  res  difficiles 
mente  perspicere  non  potuit,  sed  semper,  id  quod  summa  ad- 
miratione afficit  aequales,  vias  aperuit,  auxilia  reperit;  quae 
vero  omnium  laudum  maxima,  animi  benignitate  erigebat  oppressos 
et  iustitiam  exhibuit  vel  inimicis.  Unus  ex  summis  regibus, 
qui  unquam  a mulieribus  editi  sunt,  inquit  Thietmarus  ^ , est 

Henricus  omnesque  homines,  quae  gessit,  narrabunt;  et  reapse 
etiam  nos  auctorem  Germanorum  regni  Henricum  appellamus. 
Nec  tamen  in  majore  oblivione  iacet  nomen  Mathildis.  Quae 
pietate  et  virtutibus  etiam  nunc  elucet  inter  mulieres,  et  mo- 


12)  Cf.  stemma  II  natus  est  ante  diem  X Calendas  Decembres  a.  DCCCCXII  sive 
DCCCCXIII.  Ottonem  ducem,  quo  tempore  nepos  natus  sit,  superstitem  fuisse, 
commemorat  Rhoswit.  de  primord.  Gandersh.  DLIX — ^DLXIV. 

13)  Cf.  stemma  II.  Non  dubium  est,  quin  illa  sit  Henrici  filia  maior  et  veri- 
simile natam  esse  iam  a.  DCCCCIV,  quia  iam  DCCCCXXVIII  viro  nupsit.  Nata 
autem  est  Nordhausen  (Vit.  Math.  c.  XXII). 

14)  Cf.  stemma  II.  Henrico  etiam  alteram  filiam  fuisse  Hadvigam  nomine  in- 
telligimus  ex  Glaber  hist.  1.  I c.  IV.  Cuius  nomen  miramur,  a Widukindo  1.  I, 
c.  XXXI  ubi  omnes  Henrici  liberos  enumerat,  silentio  praetermitti,  dicit  autem  ibi 
solum  esse  Henrico  etiam  filiam  alteram  Hugoni  Franciae  duci  in  matrimonium  datam. 

15)  Cf.  stemma  II.  Henricus  natus  est  Nordhusae  patriciam  regi  (Vit.  Math. 
c.  XXII). 

16)  Thietm.  1.  I c.  XVII. 


nasteriis,  quae  summa  commoda  nobis  intulerunt,  perennem  sibi 
condidit  memoriam. 


2.  Talibus  ortus  maioribus  et  parentibus  mirabile  esset, 
si  ab  eorum  virtutibus  discessisset  filius;  nec  tamen  hoc  obiici 
potest  Brunoni;  sed,  quod  ab  illis  accepit,  et  obtinuit  et  auxit. 
Qui,  quo  anno  et  quo  loco  natus  sit,  a nullo  illius  tempori» 
scriptorum  traditur,  ne  a Ruotgero  quidem,  quem  illud  scivisse 
ex  verbis  capitis  XLII  conficiamus.  Ibi  enim  tradit: 

„Igitur  cum  in  hoc  sanctissimo  studio  imperator  tricesimum 
„annum  regni  sui,  germanus  eius  duodecimum  ponteficatus  sui 
„ageret,  annum  nondum  nisi  vix  praelapsus  aetatis  quadragesi- 
„mum,  sanctam  Pentecosten  simul  Coloniae  celebrantes  .... 

Quae  verba  mente  teneamus,  ut  certius  aliquid  de  eo,  quo 
Bruno  sit  natus  tempore,  reperiamus.  Si  enim,  quo  anno  regia 
domus  Coloniam  convenerit,  certe  diiudicari  poterit,  ex  eo,  quod 
Ruotgerus  tradit,  non  minus,  quo  anno  ille  natus  sit,  facile 
apparebit.  Atque  scimus  Ottonem,  postquam  Jesu  Christi  ad 
homines  adventum  hieme  anni  DCCCCLXIV  Paviae  celebraverit, 
statim  ineunte  anno^)  itinere  per  Curiam  facto  in  Germaniam 
rediisse.  Quo  tempore  Christiani  ieiunia  instituunt,  Bruno  fra- 
trem Augustae  Vangionum  recepit  et  festos  paschae  dies  ante 
diem  sextam  Calendas  Apriles  Otto  Ingelheimii  peregit.  Inde 
Coloniam  profectus  est,  quo  etiam  Mathildis,  regis  mater,  Otto 
filius  adolescens,  Bruno  archiepiscopus,  Gerberga,  Francogallorum 
regina,  cum  liberis,  multi  alii  principes  et  sacerdotes  imperato- 
rem salutari  venerant  2).  Cuius  anni  non  dubitamus,  quin  Ruot- 
gerus capite  XLII  mentionem  faciat.  Illo  tempore^)  Bruno  iam 
duodecim  per  annos  archiepiscopi , Otto  triginta  regis  munus 
obtinuerat.  Etiam,  quod  Ruotgerus^)  post  ipsos  hos  dies  festos 
Brunonem  mortuum  esse  narrat,  quod  ante  diem  quintum  Idus 
Octobres  DCCCCLXV  factum  esse  constat,  indicio  est  fratres 
illo  anno  convenisse.  Cui  id  solum  videtur  obstare  quod,  quam- 
quam inter  II  et  YIII  Jul.  Ottonem  Coloniae  versatum  esse 


1)  Cont,  Kegin.  a.  DCCCCLXV  Imperator  Paviae  natalem  domini  celebravit  et 
peracta  festivitate  statim  in  patriam  commeavit:  Ante  diem  tertium  Nonas  Januarias 
prope  Mediolanum  ad  sanctum  Ambrosium  in  itinere  versabatur.  Urk.  ad  Mur. 
Antip.  III  p.  LXXI.  Cf.  Donniges : Jahrb.  d.  d.  R.  S.  104,  Anm.  6.  Idibus  Januariis 
Curiam  et  ante  diem  novum  Calendas  Martias  Augustam  Vangionum  advenit.  Etiam 
tunc  ante  diem  decimum  Calendas  Junias  Otto  cum  filio  Ingelheimii  moratur , inde- 
que  Coloniam  navi  proficiscitur.  Cf,  Doenniges  1.  1. 

2)  Cont.  Regin.  a.  DCCCCLXV. 

3)  Bruno  quum  finiretur  obsidio  Moguntiaci,  qua  a medio  mense  Junio  DCCCCLIII 
sexaginta  per  dies  urbem  presserant,  archiepiscopus  in  Lotharingos  profectus  est. 
Cf.  Doenniges  1.  1.  p.  XXIV  Ruotg,  c.  XII. 

4)  Henricus  moritur  ante  diem  sextum  Nonas  Julias,  Otto  ante  diem  VI  Nonas 
CMXXXVI  rex  eligitur. 

6)  Ruotg.  c.  XLII. 


scimus,  tamen  Pentecosten  ibi  celebrasse  Euotgerus  tradit,  quae 
dies  festa  duobus  mensibus  antea  est  peracta.  Atque  Doennis, 
vir  doctus,  Ottonem  Pentecostes  tempore  etiamtunc  in  Francia 
Germanorum  commoratum  esse  verissime  exploravit,  ita  ut 
Euotgerum  in  hoc  tempore  definiendo  erasse  pateat^).  Anno 
igitur  DCCCCLXY  Bruno  cum  ceteris  affinibus  Ottonem  ex  Italia 
salvum  revertisse  gaudebat,  postquam  vitae  quadragesimum, 
archiepiscopatus  duodecimum  annum  peregit.  Quod  aspicientibus 
nobis  Brunonem  BCCCCXXY  vel  quia  is,  qui  res  ab  illo  gestas 
descripsit,  verbulum  „vix“  quodammodo  videtur  efferre,  ultimis 
anni  DCCCCXXIY,  saltem  primis  anni  BCCCCXXY  mensibus 
natum  esse  apparet. 

Natum  autem  esse  Brunonem  anno  BCCCCXXY  hoc  com- 
probatur etiam  altero  Ruotgeri  loco  cap.  II,  quo  dicit:  „Natus 
(Bruno)  eo  tempore,  quo  pater  eius  Henricus  rex,  gloriosus  per- 
domita barbarorum  saevitia,  represso  etiam  intestinae  cladis 
periculo,  diruta  magno  studio  reaedificabat,  et  volentem  populum 
iustitiae  frenis  tutissima  et  optatissima  pace  regebat.  Ita  nati- 
vitatis eius  tempus  iam  quasi  futurae  bonae  voluntatis  eius  in- 
signia praeferebat.^ 

Ante  diem  duodevicesimum  Calendas  Maias  Henricus'^)  a 
Francis  Saxonibusque  rex  factqs  contra  Hungros  et  Yenedos 
prospere  pugnavit.  Beinde  Burcartum  Allemannorum  ducem 
perdomabat,  qui  Rudolpho  Burgundionum  rege  victo  parere  no- 
lebat Henrico.  Qui  antequam  arma  mota,  Henrico  se  subiecit®). 

Anno  BCCCCXXI  ab  Henrico  Arnulfum^)  Bavarorum  ducem 
pacari  videmus.  Ne  ille  quidem  armis  Henrico  adversari  de 
se  impetravit , sed  de  pace  cum  rege  collocutus  aliqua  parte 
opum  privatus  est. 

Etiam  Lotharingos  Henricus  hoc  tempore  ad  regnum  rede- 
git. In  quibus  Reginaro  patre  BCCCCXYI  mortuo  Gieselbertus 
dux  factus  erat,  qui  primum  contra  Carolum,  cui  calvo  cognomen 
addiderunt,  Francorum  occidentalium  regem,  arma  movit  et,  ut 
ab  Henrico,  etiamtunc  duce,  adiuvaretur,  optabat.  Carolus 


6)  Pentecosten  a.  DCCCCLXY  Idibus  Maiia  sive  postridie  Iduum  celebraverunt. 
Quae  dies  festa  ubi  ab  Ottone  peracta  sit,  certe  demonstrari  non  potest.  Quod 
Sigebertus  Gembl.  p.  DCCCVIII  Aquisgranum  commemorat,  non  recte  factum  esse 
existimamus  (cf.  Doenniges  pag.  CVI  adn.  X).  Quomodo  Euotgerus  quamquam  so- 
lum duobus  annis  post  CMLXV  librum  conscripsit,  in  eum  errorem  inciderit,  ex  quo 
ab  Ottone  Coloniae  Pentecosten  celebratam  esse  existimat,  intelligi  non  potest,  nisi 
credimus,  eo,  quod  illae  pompae  sacris  similiter  peractae  sunt,  ad  illam  sententiam 
eum  pervenisse  (cf.  Doenniges  a.  CMLXV). 

7)  Cf.  Waitz,  Heinrich  L,  edit.  nov.  MDCCCLXIII  p.  XLIV  cum  adnotationibus. 

8)  Quando  Henricus  expeditionem  contra  Burchardum  susceperit,  certe  determi- 
nari non  potest , Giesebrecht  tom.  I p.  CLCCCCIII  et  CLCCCCIV.  Pieler  et  alii 
a.  CMXX  illud  factum  esse  censent.  Waitz  a.  a.  o.  MDCCCLXIII  p.  XLVIH  altera 
anni  CMIXX  parte. 

9)  Quomodo  Arnulfus  subactus  sit,  quamquam  Widukindus  et  Liudprandus  inter 
se  dissentiunt,  id  tamen  constat,  ut  aliquem  certe  Henrici  principatum  agnoscat  eum 
coactura  esse.  Cf.  Waitz  1.  1,  p.  LIV.  LX. 

1 autem,  praecipue  sacerdotum  auxilio,  illam  Giselberti  seditionem 

oppressit.  A Carolo  igitur  victus  Henrico  adversatus  est,  ita 
ut  iam  anno  DCCCCXXV  Lotharingi  subacti  Germanis 
parerent. 

Ita  igitur  usque  ad  annum  DCCCCXXV  intestini , cuius 
Ruotgerus  supra  mentionem  facit,  belli  periculum  ab  Henrico 
erat  aversum  et  depulsum 

Non  minus  fortem  et  prudentem  Henricus  se  praebuit 
contra  externos  Germanorum  hostes.  Hungri  enim  Burcarti  et 
Arnulfi  seditionibus  permoti  anno  DCCCCXXIV  rursus  in  eorum 
fines  tanta  vi  tantoque  impetu  irruperant,  ut  Henricus  copiarum 
suarum  exiguitatem  respiciens  proelium  committere  non  auderet; 
sed  in  „Werlaon“  castellum  se  recepit  et  postquam  aliquod  per 
tempus  obsidium  constanter  tulit,  fortunae  favore  factum  est, 
^ ut  hostium  ducem  caperet,  a quibus,  hoc  principis  damno  ad- 
ductis, novem  annorum- inducias  impetravit  ^ 2). 

Ita  pacem  adeptus  Henricus  id  solum  spectabat,  ut  malis 
eorum,  quibus  imperabat,  quantum  posset,  occurreret  et  mede- 
^ retur.  Ideo  castella  munivit  et  milites  in  talem  ordinem  rede- 
git, ut  aliqui  semper  in  castris  essent,  et  his  praecipue  institutis 
id  assecutus  est,  ut  praeter  parvas  quasdam  excursiones  et 
magnum  illud  proelium  DCCCCXXXHI  contra  Hungros  factum, 
dum  mortuus  est,  imperium  haberet  quietum 

Quod  Koepkei^)  et  Jasmundus  dicunt,  anno  DCCCCXXVHI 
Brunonem  natum  esse,  iam  eo  refellitur,  quod  Ruotgerus  cap. 
XLII  tradit.  Atque  ne  illud  quidem  est  verisimile  Brunonem, 
quamquam  optima  ingenii  indole  praeditum,  anno  aetatis  octavo 
T — anno  enim  DCCCCXXXVI  aulicorum  choro  adiectus  est  — 
iam  eo  profecisse,  ut  in  Ottonis  domo  doctissimos  ex  aequalibus 
viros  superaret,  et  paucis  annis  post,  summis  imperii  muneribus 
praeponeretur.  Contra  anno  DCCCCXXVHI  Henricus  Gerbergam 
‘ filiam  Giselberto,  Lotharingorum  duci,  uxorem  dedit,  quod  con- 


10) Cf.  Wait25  a,  a.  o.  MDCCCLXIII,  p.  IL  — LUI,  LXI— LXII,  LXXII  — LXXVII, 
LXXXI  — LXXXVI. 

11)  Henrico  Lotharingi  nec  ipsorum  nec  alienorum  potestatis  esse  videbantur, 
sed,  quippe  qui  Franciae  orientalis  provinciam  incolerent,  cum  suo  imperio  rursus 
coniungendi  cf.  Waitz  p.  XXCVI  cum  adnot.  prim.  huic  loco  addit. 

12)  Cf.  Waitz  1.  1.  pag.  LXX— LXXXI. 

13)  Cf.  Waitz  pag.  LXXXI.  XCVIII— CXV. 

14)  Cf.  Jahrb.  d.  d.  B.  Otto  I.  DCCCCLI,  Koepke  Exc.  VII.  Jasmundug  in  Buot- 
geri  interpretatione,  ad  eum,  quem  supra  commemoravimus  capitis  secundi  locum 
dicit:  ,,Das,  was  Buotger  von  der  G-eburt  Bruno’s  sagt,  passt  im  Allgemeinen  auf 
die  damalige  Eegierungsperiode  Heinrichs  eher,  ais  auf  das  Jahr  928,  in  welchem 
Bruno  geboren  wurde.“  In  quo  Jasmundus  annal.  Colon.  Maxim,  videtur  secutus 
esse,  qui  Brunonem  CMXXVIIl  natum  esse  tradunt.  Contra  Pieler  in  eo,  quod  bene 
de  Brunone  explicavit  (Progr.  G-ymnas.  Arnsberg.  MDCCCL  — LI.  pag.  IV.  adn.  I) 
CMXXIV  sive  CMXXV  in  lucertl  editum  censet.  Etiam  Waitz,  vir  horum  temporum 
tam  peritus,  quamquam  non  omni  dubitatione  carens,  Pielero  assentit.  Cf.  Waitz 
MDCCCLXIII  p.  CLXIII  adn.  II  et  HI.  Vogel:  Bather  von  Verona  und  das  zehnte 
Jahrh.  tom.  I.  pag.  157,  idem  vere  CMXXV  Brunonem  natum  esse  existimat. 

iugium  cuius  momenti  in  Brunonis  rebus  fuerit,  paullo  post  vi- 
debimus. 

Postquam  ita,  quo  tempore  Bruno  sit  natus,  definivimus,  quo 
loco  in  lucem  editus  sit,  coniectura  quidem  indicabimus.  Ac 
de  illo  quidem  constat,  commoratos  esse  parentes  eius  eo  tempore 
in  uno  ex  Saxoniae  vel  Thuringiae  palatiis  ut  Nordhausen,  Alt- 
staedt,  Memleben,  Goslar,  quae  ab  iis  praecipue  amabantur. 

Quattuor  primae  aetatis  annos  deinde  Bruno  in  parentum 
domo  inter  consanguineos  peregit,  ubi,  quin  Mathildis^^),  ut 
filius  et  animo  et  corpore  optime  excoleretur,  summa  cura  et 
diligentia  studuerit,  non  dubitamus. 


3.  lam  priusquam  consideremus,  quemadmodum  Bruno 
Traiecti  sit  educatus  et  eruditus,  placet  primum  explorare,  quo 
humanitatis  Germani  usque  ad  id  tempus  pervenerint.  Quo 
facto  si  aspexerimus,  quantopere  illo  tempore  litterae  iacuerint 
absconditae  et  incultae,  quasi  ager  quidam  vomere  longum  per 
tempus  privatus,  deinde  comparaverimus,  quanto  incremento  per 
illum  virum  profecerint,  quae  Brunonis  etiam  hac  in  parte  vir- 
tus fuerit,  clarissime  elucebit. 

Spectantibus  nobis  mores,  qui  in  domesticis  et  forensibus 
rebus  exercebantur.  Germanos  eruditione  non  caruisse  et  vacasse, 
quo  tempore  Komani  in  illam  regionem  pervenerint,  apparet. 
Eos,  [qui  res  publicas  ex  ordine  administrant,  qui  iudicia  rite 
faciunt,  qui  matrimonia  reverentur,  rudes  et  barbaros  appellare 
non  licet.  Germanorum  autem  eruditio,  quamquam  non  exculta 
et  expolita,  tamen  ex  ipsorum  ingeniis  orta  erat,  et  virtute, 
huius  gentis  animis  insita,  vigebat.  Quare  momento  alicunde 
addito  optime  amplificari  potuit.  Quae  aliorum  populorum  ar- 
tibus intacta  futurum  fuisse  ut  rigeret,  existimamus ; nam  leges 
ex  quibus  res  publicae  apud  Saxones  administrabantur  per  com- 
plura saecula  immutata  manserant;  mixta  autem,  ut  ita  dicamus, 
Graecorum  et  Komanorum  litteris,  ut  ad  eam,  qua  nunc  ornati 
sumus,  humanitate  eniteretur,  a Deo  sapientissime  erat  provisum. 
Mores  igitur,  quibus  illis  temporibus  Germani  utebantur,  certe 
fundamenta  eius,  quasi  aedificii  sunt,  quod  nos  intuemur  et  ad- 
miramur. 

Deinde  Germani  consuetudine  Romanorum,  usque  eo  pro- 
gressorum longum  per  tempus  sunt  usi.  Ab  illis  iam,  cum 
etiamtum  armis  vexarentur,  aliqua  belli  instrumenta  assumpta, 
sunt  imitati;  deinceps,  cum  essent  pacati,  et  iam  quae  elegantia 
et  grata  sibi  videbantur,  accipiebant,  ita,  ut  Roma  capta  mo- 


15)  Vit.  Math.  c.  XXII. 

numentis,  artificiis,  scriptis,  omnibus  rebus,  quae  ad  vitae  cultum 
pertinent,  multo  magis  quam  alii  barbari,  parcerent,  immo  vero 
iam  Theoderico  magno  Gothis  imperante  inter  omnes  occidentis 
populos  litteras  paene  soli  exercerent,  et  expolita  quadam  hu- 
manitate certe  aliquod  per  tempus  florerent. 

Porro  novi  quasi  stimuli  Germanorum  animis  sunt  admoti 
eo,  quod  vera  Christianorum  doctrina  imbuti  et  ab  erroribus, 
quos  antea  amplexi  erant,  liberati  sunt.  Postquam  enim  longis, 
quae  a multis  illis  populis  in  alias  sedes  transmigrantibus  erant 
concitata,  bellis  circa  quingentesimum  annum  finitis  Germani  ad 
pacem  redierunt,  urbes  ad  Rhenum  et  Danubium,  a Romanis 
conditae,  restitutae  sunt  et  effloruerunt.  Animi  civium  ita 
quodammodo  pacati  Christianorum  doctrinam  sunt  edocti  et 
illorum  urbes  sedes  quodammodo  factae,  unde  ad  paganos  orien- 
A tem  et  septentriones  versus  habitantes  praecepta  Christiana 
transferrentur.  Bonifacii,  a Francorum  regibus  adiuti  opera 
praecipue  factum  est,  ut  templa  et  monasteria  conderentur,  et 
Germani  cum  pontifice  Romano  coniungerentur ; hic  scripta  le- 
* gebantur,  dicta  litteris  mandabantur,  quae  sunt  ludorum  initia; 
illinc  Bonifacius  aliquoties  praeceptores  Maguntiacum  arcessivit. 
Ita  assecutus  est,  ut  pontifici  Romano  posset  nuntiari  etiam  eos, 
qui  citra  Rhenum  incolerent.  Germanos  doctrinae  Christianae  se 
dedisse  et  non  solum  sriptorum  sacrorum,  sed  etiam  litterarum 
participes  esse. 

Postremo,  quae  a maioribus  erant  commissa,  perfecta  et 
confirmata  sunt  a Carolo  magno.  A quo  et  mores  et  praecepta 
Christiana  Germanorum  animis  ita  impressa  esse,  ut  quasi  in- 
t sculpta  per  omnia  tempora  inhaererent  et  litteris  non  solum 
paucos  eosque  nobili  loco  natos  sed  universam  plebem  imper- 
titos esse,  quis  est,  quin  concedat.  Primos  quidem  regni  annos 
belligerando  peregit;  necesse  enim  erat  opes  comparari  et  de- 
^ fendi,  priusquam  otium  et  litterae  colerentur.  Quod  admirabili 

modo  Carolus  est  adeptus.  Nam  et  virtute  et  consilio  hostes 
superavit  et  deterruit,  et  summa  cum  prudentia  eam  civitatem 
instituit,  in  qua  sacerdotes  non  minus  liberrime  evangelium 
praedicarent,  quam  regem,  ut  ad  ea,"  quae  sibi  proposuisset,  per- 
veniret, diligentissime  adiuvarent. 

Carolus  quum  primum  in  Italia  versaretur,  intellexerat, 
quanti  momenti  ad  animum  et  excolendum  et  delectandum  essent 
Graecorum  et  Romanorum  litterae,  et  quantum  earum  opera 
Itali  praestarent  Germanis,  quare  illas  etiam  suo  populo  tradere 
in  animum  induxit.  Quantopere  ille  splendore  omnes,  qui  antea 
in  Francis  regnaverant,  superaverit,  quam  doctis  et  quam  sa- 
pientibus viris  schola  ab  illo  condita  ornata  fuerit,  ut  academiae 
nomine  non  sit  indigna;  quanta  imperatoris  diligentia  praeceptores 

undique  sint  accessiti,  et,  ut  populum  erudirent,  permoti;  nemo 
nostrum  non  animo  grato  agnoscit  et  fatetur.  Vacabat  apud 
eum  Paulinus  rebus  grammaticis , theologiae  et  philosophiae 
Alcuinus,  poesi  Theodulphus,  aliis  litterarum  partibus  Arnus  et 
Leidthartus,  historiae  Paulus  Diaconus;  multi  alii  viri  aliis  stu- 
diis et  artibus  excellebant;  etiam  ex  Scotis,  si  quidem  monacho 
St.  Gallensi  fidem  habere  licet,  homines  huc  convenerant.  Quasi 
in  commune  quoddam  emporium  congerebantur  in  Caroli  sedem 
quaecunque  ab  hominibus  inveniebantur  et  excogitabantur. 
Scripta  Graecorum  et  Komanorum  tunc  primum  ex  Italia  in 
Germaniam  translata  sunt,  ex  quibus  ingenii  elegantia  manaret. 
Nova  quaedam  animi  libertas  ubique  effloruit,  ita  ut  mox  non 
satis  haberent  veteres  magistros  legere,  sed  ipsi  imitari  auderent. 
Libri  et  artificia  confecta  sunt,  quae  etiam  nos  admiramur, 
eisque  ii,  qui  deinceps  fuerunt  homines,  paria  opera  nulla 
effecerunt. 

At  non  solum  ea,  quae  ad  litteras  et  doctrinam  attinent, 
apud  Carolum  explorabantur,  sed  etiam  ea,  quae  ad  universam 
hominum  vitam  emendandam  summi  sunt  momenti,  exercebantur. 
Speculabantur  praecipue,  quomodo  populi  mores  corrigerentur, 
et  opes  augerentur,  nec  minus  iuste  illi,  qui  cum  Carolo  con- 
suescebant, homines  doctos  regis  ministros  appellamus.  In  eo, 
qui  in  praecipua  Caroli  sede  florebat  litterarum  ludo,  id  prae- 
cipue spectabatur,  ut  docerentur  iuvenes,  qui  sacerdotes  periti 
populo  praeessent;  a sacerdotibus  enim  optime  etiam  plebem 
erudiri  posse  Carolus  arbitrabatur.  A quibus  solis  eruditioni 
imbutis  et  artium  legendi  et  scribendi  participibus  non  potuit 
non  humanitas  ad  reliquos  quoque  tradi  et  divulgari.  Et  re 
vera  illi,  qui  Carolo  regnante  fuerunt  sacerdotes,  morum  pro- 
bitate vigentes  et  dominandi  cupiditate  abstinentes,  quamquam 
potentes  in  re  publica,  tamen  non  superbi,  quamquam  docti, 
tamen  non  elati,  cum  de  quibus  sperari  posset  fore  ut  tantum 
munus  efficerent,  tum  digni,  qui  ad  populum  educandum  elige- 
rentur, et  cognoscuntur  et  agnoscuntur.  Id  quidem  negari  non 
potest,  quod  quis  non  fateatur,  sacerdotibus  litterarum  magistris 
didicisse  homines  imprimis,  quae  ad  res  sacras  pertinent,  quam- 
quam omnia  alia  sicut  a posteris  expulsa  et  spreta  esse  illis 
viris  opprobrio  fieri  non  potest.  Legebant  enim  praecipue  Te- 
rentii et  Horatii  libros.  Et  scripta  res  profanas  tractantia  non 
plane  abscondita  iacuisse,  ex  eo  cernitur,  quam  sedulo  apud 
Carolum  studuerunt  magis  veterum  opera  imitari , quam  homi- 
num iustorum  vitas  perscribere. 

Ita  per  totum  Caroli  regnum  semina  quasi  novae  cuiusdam 
humanitatis  dissita  sunt;  in  Bavaris,  Alemannis,  Lotharingis, 
Saxonibus,  Thuringis,  aliis  regni  partibus  nova  in  dies  instituta 

condita  sunt,  in  quibus  scripta  sacra  recitarentur,  pueri  doce- 
rentur, sacerdotes  instituerentur,  populus  erudiretur.  Propterea 
iure  dicimus:  „Carolus  Magnus  ex  Italia  in  mediam  Europam 
humanitatem  transtulit  et  ille  novi  litterarum  incrementi  auctor 
existimandus  est,‘‘  id  quod  ii,  qui  media  aetate  exeunte  prae- 
dicaverunt, Carolum  artium  liberalium  sedem  Roma  Lutetiam 
Parisiorum  transtulisse  cognoverunt  et  affirmaverunt.  Quomodo 
etsi  non  diutius  Germani  florebant  sapientia  et  opibus,  quam 
Carolus  erat  superstes,  tamen,  quantum  roboris  et  firmitatis  in 
illis  monasteriis  fuerit,  et  quanto  studio  accepta  sint,  inde  ap- 
paret, quod  ne  tantis  quidem,  quanta  insecuta  sunt  bella,  sedi- 
tiones, stultitiae,  tenebrae,  funditus  sunt  eversa.  Eorum,  quae 
restabant,  postea  Otto  restituit  et  posteris  amplificanda  tradidit. 

Ludovicus  pius,  quamquam  ipse  a bonis  artibus  non  erat 
alienus  tamen  carebat  ingenii  indole  et  facultate  conservandi 
regno  eam,  qua  antea  insignis  fuerat  litterarum  lucem.  Foeda 
illa,  quae  in  imperatoris  gente  exarserunt  iurgia,  regni  contra 
externos  populos  infirmitas,  Danorum,  Hungrorum,  Yenedorum, 
Normannorum  incursiones,  nobilium  in  ipso  regno  discidia  vix 
vestigia  quaedam  relinquunt  eius  qua  Carolo  imperante  gaude- 
mus eruditionis.  Si  corporibus  alendis  et  defendendis  prospicere 
coacti  sumus,  otio  indulgere  non  possumus;  ita  illis  temporibus 
litterarum  praeceptores  obmutuerunt,  neque  iniuria  noni  saeculi 
exitus,  decimi  initium  inscitiae  et  immanitatis  aetas,  aevum 
aeneum,  appellantur.  Illo  tempore  re  vera  paene  nihil  aut 
scriptum  aut  cantum  est,  ita  ut  triste  non  iniuria  appelletur. 
Quod  praecipue  percipit  rerum  scriptor.  Cui  postquam  Carolo 
Magno  imperante  annalibus  artificiose  perscriptis  quasi  sidus 
quoddam  laete  affulsit,  et  monasteriorum  chronicis  res  accurate 
sunt  enarratae,  tunc  pauci  quidam  nuntii  afferuntur,  aut  qui 
antea  uberrime  manaverunt  fontes  tunc  nulli  manant. 

Quod  ita  a Germanis  nihil  excogitabatur,  et  tantum  exigua, 
minuta,  ieiuna  quaedam  fragmenta  litteris  consignabantur,  cla- 
rissime declarat,  quantopere  Germani  hac  aetate  animos  ab  hu- 
manitate abalienaverint,  et  quantulae  vires  Caroli  regno  tunc 
infuerint.  Tunc  Saxones  ex  omnibus  iis,  quae  dilacerati  Fran- 
corum regni  supererant , partibus  soli  vigorem  receperunt  et 
laete  effloruerunt.  Quos  prudenter  coactos  Ludolphingi  fortiter 
contra  hostes  duxerunt  et  victoriam  pepererunt.  Illi  cum 
propterea,  quod  suos  cives  ordine  continuerunt,  qui  Germanis 
imperarent,  dignissimi  erant,  tum  eam  ob  causam,  quod  una 
cum  civibus  aversi  tandem  a multorum  Deorum  cultu  veram 
doctrinam  Christianorum  et  eruditionem  illius  beneficio  compa- 
ratam toto  pectore  atque  animo  amplexi  sunt,  et  quacunque 
ratione  facere  potuerunt,  adiuverunt.  Qua  in  re  omnium  prin- 

ceps  est  Mathildis,  ita  ut  eius  praecipue  opera  Bruno  sacerdo- 
tibus  traditus  et,  ut  omnes  vires  conferret  in  doctrinam  Chri- 
strianam  propagandam  adductus  et  educatus  esse  videatur. 
Saxonum  quidem  eruditio  brevius  per  tempus  floruerat,  quam 
quae  ad  Brunonem  educandum  sufficeret,  sed  in  Lotharingorum 
monasteriis  et  scholis  ab  Anglo  Saxonum  monachis  conditis 
praecipue  Traiecti,  a maiorum  sapientia  etiamtum  minimum 
recesserant. 

Quod  vetus  „ad  Traiectum“  castellum  ad  aquosam  Rheni 
partem  negociandi  causa  a Romanis  conditum  esse  verisimile  est. 

lam  Dagobertus  primus  rex  DCXXVIII  — DCXXXVIII 
castello  condito  et  archiepiscopo  Coloniensi  tradito,  quem  suam 
doctrinam  inde  latius  divulgare  iussit,  sacra  Christiana  illuc 
propagare  studuit.  Quas  aedes  paullo  post  a Frisiis  funditus 
eversas,  sacerdotes  occisos  esse,  quamquam  non  probe  scimus, 
tamen  non  inepte  suspicamur.  De  illis  enim  usque  ad  Willi- 
brodi  tempora  nihil  audimus.  Pipinus  demum  Herstallensis 
Frisiis  ad  Dorstaedt  DCLXXXIX  devictis  Dagoberti  consilium 
recordatus  est,  et  Willibrodo,  pio  illo  Anglo  Saxonum  sacerdote, 
usus  est  nuntio,  qui  Frisios  d sacra  Christiana  traduceret.  Qui 
anno  DCXC  ad  Frisiae  litus  appulit,  et  a Pipino  laete  exceptus, 
et  tribus  annis  post  Echternaco  profectus,  totius  Frisiae  episco- 
pus designatus  evangelium  praedicavit.  Traiecti,  quo  audacter 
pergere  non  dubitaverat,  Ratboto  quidem  rege  superstite  com- 
morari non  potuit.  Illo  tamen  a.  DCCIXX  mortuo  Willibrodus 
episcopus  Traiectum  consedit.  A Carolo  martello  qui  dicitur 
armis  defensus,  a Bonifacio  aliquoties  in  praedicando  adiutus, 
ut  opus  inceptum  mox  prospere  succederet,  effecit.  Postquam 
quinquaginta  per  annos  doctrinam  Christianam  divulgavit,  ante 
diem  octavum  idus  Novembres  a.  DCCXXXIX  mortuus  est. 
Gregorius,  Willibrodi  successor,  scholam  Traiecti  instituit,  qua 
in  animis  indigenarum  novam  doctrinam  confirmaret.  Quae 
schola , quoniam  iam  tunc  a multis  adolescentibus  studiorum 
cupidis  petebatur,  litterarum  laude  videtur  insignis  fuisse,  certe 
ii,  qui  Evangelium  ad  Frisios  transferebant,  in  ea  docti  erant. 
Albericus,  qui  post  eum  episcopus  factus  est,  quamquam  ex  Me- 
rovingorum  gente  ortus,  tamen  Caroli  Magni  amicus  fuit,  a quo 
benigne  donatus  sancti  Martini  monasterium  Traiecti  condidit. 
Deinde  Theodarti,  Harkinari,  Rixfridi,  Hungeri,  Odalbaldi,  qui 
postea  Alberici  munere  functi  sunt,  sola  nomina  novimus.  Ut 
eam  Germaniae  partem,  quae  orientem  versus  sita  est,  Hungari 
equis  preragrabant , sic  in  regionem  Rheno  affinem  Normanni 
navibus  irrumpebant,  et,  quae  modo  condita  erant,  monasteria, 
urbes,  scholas  ferro  ignique  diruebant.  Aliquoties  etiam  episcopis 
Traiectensibus  sede  sua  relicta  Rhoermondum  aut  Deventerum 

confugiendum  erat.  Neque  tamen  ulla  calamitate  deterriti  sunt 
Traiectenses,  quominus  animis  excolendis  operam  darent.  Rod- 
bertus,  Odalbaldi  successor,  carmina  cecinit,  quae  illo  tempore 
scripta  esse  non  intellexeris.  Quamquam  aetate  paene  etiam- 
tunc  adolescens  Rodberti  CMIIXX  mortui  munus  Baldericus 
Rixfridi,  comitis  Cliviensis,  filius  suscepit.  Ille,  ubi  CMXXI 
Henricus  cum  Carolo  Calvo  prope  Bonnam  convenit,  inter  sacer- 
dotes et  principes  Caroli  partes  sequentes  versatus  est.  Illic 
suspicamur  Baldericum  ab  Henrico  visum  et  propter  virtutem 
et  ingenium  adamatum  esse.  Etiam  alias  causas  fuisse  putamus, 
cur  Baldericus  Brunonis  magister  ab  Henrico  eligeretur.  Nam 
cum  in  aliis  Lotharingorum  monasteriis  litterae  non  minus  di- 
ligenter colebantur,  tum  Augustae  Trevirorum,  quae  schola  Re- 
ginonis  memoria  etiamtunc  erat  clara,  Robertus  genti  regiae 
affinis,  senectute  gravis,  propter  probitatem  in  sanctorum  nu- 
mero habitus,  doctrina  excellens  paullo  ante  episcopus  factus 
erat. 

Henrici  sagacitas  et  prudentia,  qua  temporibus  commodissime 
semper  utebatur  et  omnes  res  ita  instituebat,  ut  postremo  pa- 
triae saluti  essent,  etiam  hac  in  re  clarissime  elucet.  Lotharingi 
enim  armis  modo  subacti  pace  cum  Germanis  coniungendi  erant, 
et  convinciendi , iisdem  rebus  a Giselberto  quibus  a Saxonibus 
expetitis.  Quam  unam  rem  spectans,  Henricus  amici  loco  Gisel- 
bertum  habuit,  ad  res  publicas  deliberandas  adhibuit,  honore 
magno  affecit,  adeo  generum  elegit.  Baldericus  autem  Traiec- 
tensis  ex  consanguineis  Giselberti  erat.  His  rationibus  adductus 
Henricus  Brunonem  tunc  puerum  quattuor  annorum  Traiectum 
misit  ^). 


4.  lam  id  solum,  quod  Bruno  Traiecti  versabatur,  Lotha- 
ringis  saluti  erat.  Nam  Normanni,  Henrici  metu  deterriti,  ter- 
ram non  iam  vastabant.  ,, In  visas  Normannorum  tyrannides, 

inquit  Ruotgerus^),  quasi  per  huiusmodi  obsidem  (Brunonem) 
aliquantum  (Henricus)  refriguit  et  ecclesiae  demum  ceteraque 
aedificia,  quorum  ruinae  vix  extiterant,  hac  occasione  restauratae 
sunt.  Ita  nulla  suae  aetatis  spatia  absque  utilitate  sanctae  Dei 
ecclesiae  transigebat.  Per  ipsum  enim,  licet  adhuc  inscium,  iam 
Christianus  populus,  ab  hostibus  liber,  in  Dei  laudibus  exultabat.“ 
Bruno  puer  optima  indole  praeditus  laetissime  proficiebat 
et,  postquam  artem  legendi,  loquendi,  iungendi  latina  verba. 


1)  Cf.  Wattenbach:  Deutschlands  Geschichtsquellen  bis  zum  Zeitalter  der  Otto- 
nen.  Kettberg  II,  517  ff.  Dederich : Beitrage  zur  r6mi6ch-deutschen  Gesch.  am 
Niederrhein,  Emmerioh  1850. 

1)  Euotg.  c.  IV. 


quae  sunt  litteraruni  initia , didicit , Prudentii  carmina  cum 
magistro  suo  legit,  quae  in  omnibus  scholis,  quoniam  tunc  prae- 
cipue scriptis  sacras  res  tractantibus  animos  erudiebant,  eo  tem- 
pore cognoscebantur,  sic  ut  nos  veteribus  scriptoribus  operam 
damus.  Illius  poetae  opere,  quem  Kuotgerus  fide  intentioneque 
catholicum,  eloquentia  veritateque  praecipuum  et  metrorum  li- 
brorumque varietate  elegantissimum  fuisse  dicit,  puer  discendi 
studio  incensus  tantopere  delectabatur,  ut  non  solum  verba  me- 
moriae traderet,  sed  etiam  eas,  quas  Prudentius  expresserat  co- 
gitationes, cupidissime  mente  perciperet.  Eadem  cura,  qua,  ne 
libris  maculis  adspergerentur,  prospexit,  etiam  ea,  quae  scripta 
erant,  legendo  percurrebat  neque,  ut  quidquam  temere  mutare- 
tur, concedebat.  Non  inconstans  ab  altero  ad  alterum  scripto- 
rem transvolabat,  non  seposuit  librum,  priusquam,  quae  scripta 
erant,  mente  percepisset  et  memoriter,  animo  proposuisset. 
Summa  assiduitate  discens  nihil  nisi  libros  curare  videbatur, 
quibus  legendis  non  solum  die , sed  etiam  noctu  inserviebat, 
neque  ulla  re  aut  divitiarum  ad  luxuriam  invitantium  amplitu- 
dine, aut  rerum  publicarum,  quibus  inter  erat  strepitu  aut  so- 
dalium segnitia  a litterarum  studiis  deterrebatur,  sed  omnibus 
commilitonibus  ex  principum  gentibus  ortis  stimulo  et  incita- 
mento erat.  Meditatio  et  indefessum  continuae  exercitationis 
studium,  ut  ait  Euotgerus,  in  habitum  eius  transierat.  Mox 
aequales  sapientiae  splendore  et  morum  virtute  superavit,  neque 
quidquam  Graecorum  aut  Komanorum  litterarum  illius  animum 
summa  acie  summa  assiduitate  speculantem  aufugit^). 

Ut  autem,  ad  quam  iam  tam  mature  Bruno  et  in  litteris 
et  in  moribus  perfectionem  progressus  sit,  intelligamus , respi- 
ciendum nobis  recte  existimat  Pieler^)  Arnsbergensis,  unus  ex 
nostris  aequalibus,  etiam,  quantopere  patris  exemplo  incitatus 
sit.  „Cuius  solo  nomine  Normannos  a regione,  in  qua  versa- 
„batur,  expilanda  prohiberi  compererat;  eiusdem  victoriae  ab  Hun- 
„garis  et  Venedis  partae  ab  omnibus  laudabantur  et  propter  eas 
„Henricum  fidei  Christianae  servatorem  et  propugnatorem  et 
„patrem  patriae  appellabant.^  Tali  exemplari  puerum  ad  gra- 
vitatem et  animi  magnitudinem  adduci  necesse  erat. 

At  etiam  alia  ex  parte , quod  Bruno  Traiecti  educatus  et 
in  Lotharingis  versatus  est,  summi  erat  momenti.  Morum  pra- 
vitate, ad  quam  omnes  occidentis  incolae  civitatum  ordinibus 
tamdiu  perturbatis  delapsi  erant,  ubique  varia  mala  orta  erant. 
Miseria  et  calamitatibus  dolentes  multi  rursus  in  templa  et  ad 
alteria  se  contulerunt,  confugientes  ad  Deum  eiusque  praecepta, 


12)  Kuotg.  c.  IV. 

nec  niilli  sperabant  sola  pietate  et  abstinentia  ad  prosperitatem 
sese  redituros  esse.  Id  nusquam  magis,  quam  in  Lotharingis 
appetebatur,  et  illic  nonnullorum  monasteriorum  fratres  illam 
cogitationem  in  animos  inductam  educere  et  exsequi  studebant. 
Dei  cultus,  quo  corporis  voluptates  castigabant,  sanctorum  me- 
moriam religiose  fovebant,  a profanis  rebus  abstinebant,  rursus 
effloruit,  quum  Itali  a doctrinae  veritate  aberrarent  et  Franco- 
rum sacerdotes  ad  res  profanas  curandas  discederent. 

Ne  Bruno  quidem  ab  illo  animorum  cursu  non  tactus,  sed 
vehementer  motus  est;  nec  tamen,  ut  illi  monachi  caeco  quodam 
et  turbulento  animi  ardore  ferebatur,  sed  nova  illa  consilia  in 
mentem  inducta  constanter  perpendit,  nec  non  coniungi  posse 
cum  vero  Dei  cultu  arbitratus  est  litterarum  studia. 


5.  Quum  Bruno  Traiecti  litteris  praecipue  iis,  quae  sacer- 
dotibus necessariae  sunt , imbueretur , Henricus  pater  omnem 
operam  contulit  in  civium  mores  permutandos  et  emendandos  et 
regnum  novis  ex  normis  instituendam.  Ac  paucos  quidem  Ger- 
manorum reges  de  patria  tam  bene  meritos  inveneris,  quam 
Henricum  primum,  a quo  ut  illustris  principum  gens  oriunda 
est,  sic  etiam  regnum,  novo  ordine  moderatum,  ex  nova  civitatis 
forma  et  ad  tempora  et  ad  voluntates  et  ad  necessitates  singu- 
larum stirpium  accommodata  institutum,  Henricum  cuius  opera 
id  perpetratum  est,  ut  Germani  et  communi  quadam  societate 
continerentur,  et  non  minus  suas  res,  quam  aliorum  populorum 
suo  ipsi  arbitrio  discernerent  et  gererent. 

Amplum  illud  Caroli  magni  imperium,  quo  omnes  occidentis 
populi  continebantur,  propemodum  dixeris  simulatque  est  con- 
structum, dilapsum  erat.  Cuius  quum  aliae,  tum  ea,  quod  sin- 
guli populi,  intellecto  se  suis  quemque  conditionibus  uti,  ex  suis 
legibus  sese  administrari  volebant,  causae  ruinam  properaverunt. 
Primum  potentibus  Mohammedi  assectatoribus,  qui  tunc  Hispania 
capta  Christianorum  et  civitatibus  et  eruditioni  interitum  mo- 
liebantur, repulsis,  et  iis  populis,  qui,  orientem  et  septentriones 
versus  habitantes,  veterem  superstitionem  fovebant,  victis  et  ad 
Christianorum  partes  transductis,  deinde  Romano  pontifice  a 
Graecorum  ditione  soluto  et  pontificis  sede  Romam,  unde  prae- 
cipue Germanis  praefuit,  translata,  porro  Christianae  doctrinae 
propagatione  Germanis  tradita,  tandem  iis,  qui  de  Deo  tunc 
idem  sentiebant,  etiam  in  unius  civitatis  formam,  quamquam 
armorum  opera,  redactis,  illud  imperium  quod  a Deo  ei  fuerat 
provisum,  exsecutum  erat  et  absolverat. 

Quamquam  multum  abfuit,  ut  Carolus  quidem  veteres  Ro- 
manorum imperatores  imitaretur , qui  populos  subactos  insita 

indole  neglecta  ex  una  sua  voluntate  regebant,  tamen  periculum 
erat,  ne  successores  Caroli  in  illorum  errorem  inciderent.  Quo 
factum  esset,  ut,  quae  cuique  populo  natura  largissime  imper- 
tita erant  virtutum  quasi  germina,  magis  reprimerentur  et  ex- 
stirparentur, quam  ad  vigorem  et  florem  laetum  producerentur. 
Quod,  quum  imperatores  Romani  regnarent,  re  vera  ita  factum 
esse,  nemo  negaverit.  Sed  Dei  benignitate  prospectum  erat,  ne 
illa  aetas,  qua  animi  tyrannorum  superbia  ad  stuporem  depulsi 
iacebant,  in  Germanis  redirent.  Etsi  Caroli  successores,  quam- 
quam neque  animorum  neque  corporum  praestantia  insignes, 
imperatorum  nomen  iactabant , tamen  potentia  et  auctoritate 
carebant.  Et  qui  fieri  potuit,  ut  homines  vix  suorum  animorum 
et  cupiditatum  compotes  tantum  regnum  continerent!  Illos 
inquit  optime  unus^)  ex  iis,  qui  nunc  historiam  perscrutantur, 
compares  vasis  figlinis , quae , aeris  mole  onusta,  diffringuntur. 
Etiam  si  unus  alterve  Carolingorum , ut  is,  quem  Crassum  ap- 
pellaverunt, et  Arnulphus  regnum  restituturi  videbantur,  tamen, 
quod  appetierant,  nec  peregerunt  nec  conservaverunt.  Et  qui 
fieri  potuit,  ut  Germani  iuventute  quadam  et  ubertate  pollentes, 
et  absolutae  quum  in  privatis  tum  in  publicis  rebus  libertatis 
cupidissimi  Romana  dominatione  constringerentur  et  devinciren- 
tur! Diruptis  iis,  quibus  Carolus  libertatem  cohibuerat,  vinculis, 
eas,  quibus  antea  usi  erant , rerum  publicarum  formas , recepe- 
runt. Vix  unius  hominis  aetas  transierat,  quum  eius,  quam 
tanto  artificio  Carolus  regni  ut  ita  dicam  turrem  exstruxerat, 
non  nisi  rudera  quaedam  superfuerunt,  vix  centum  anni  praeter- 
lapsi, cum  illa  rudera  disiecta  et  distrita  iacuerunt. 

Ne  ii  quidem,  qui  divisi  regni  partibus  praeessent,  Caroli 
Magni  posteri  erant  idonei.  Neque  in  Italia  neque  in  Francia 
occidentali  aut  orientali  dignitatem  et  auctoritatem  regiam,  qua 
sola  civitatis  salus  nitebatur,  conservaverunt.  Quarum  omnium 
conditio  illo  tempore  Carolingis  auctoribus  moesta  et  tristis 
facta  est,  in  cuius  locum  tota  demum  gente  radicitus  exstirpata 
prosperitas  rediit.  Quum  in  omnibus  occidentis  regionibus  sibi 
quisque  quod  videbatur,  faceret,  et  quaecunque  in  civitate  antea 
constiterant,  dissoluta  essent,  Franci  orientem  versus  habitantes 
primi  initium  fecerant  instituendi  novam  rei  publicae  formam. 
Ab  illis  primum  tranquillitas  et  ius titia  reducta,  in  illis  novae 
civitatis  dies  ut  ita  dicam  illuxit.  Ergo,  quid  in  Germanis 
factum  sit,  primum  intueamur. 

Quam  infirmis  fundamentis  nitatur  regnum , quod  solum 
armis  conglomeratum  per  vim  cohibetur  et  coercetur,  id  Ca- 
rolingorum interitu  declaratum  est.  Quod  Carolingi  ceperant 


1)  Loelir:  Konig  Konrad  und  Herzog  Heinricli  von  Saclisen  pag.  IV. 

regni  gubernandi  consilium,  idque  summa  severitate  et  potentia 
perpetrabant,  adversabatur  iis,  quae  Germani  integri  ac  sanguine 
Romano  non  mixti  de  iure,  aequitate,  civitate  partim  a maio- 
ribus tradita  acceperant,  partim  ipsi  excogitaverant.  In  Caro- 
lingorum  imperio  summa  potestatis  non  erat  penes  populum, 
sed  penes  imperatorem.  Carolingi,  magna  ex  parte  eandem 
civitatis  formam  appetentes,  quam  imperatores  Romani,  nec 
concedentes , ut  in  civitate  praeter  sese  quisquam  ipsius  esset 
potestatis,  omnium  voluntates  et  iudicia  in  muneribus  admi- 
nistrandis sibi  subiecta  esse  volebant.  Civitatis  formam  plane 
contrariam  Germani  in  animos  induxerant.  Apud  quos  res  pu- 
blicae in  eo  consistebant,  ut  reguli  quidam  non  latiori  populi 
parti,  quam  uni  stirpi,  duces  vocati,  imperarent.  In  his  autem 
regnis  parvulis  singuli  sua  quisque  libertate  suoque  arbitrio 
» utebantur.  ^ Ab  unius  potestate,  cui  et  universus  populus  et 
singuli  duces  parerent,  Germanorum  natura  plane  abhorrebat. 
Videbatur  quidem  Carolus  Magnus  imperatorem  cum  populis 
coniunxisse,  re  vera,  quanto  ingenio  erat,  minime  coniunxit. 
Qui  quoniam  tanta  naturae  dissimilitudine  seiuncti  erant,  imperium, 
simulatque  populus  robore  et  firmitate  acceptis  suae  indolis 
conscius  esset  factus,  in  partes  rursus  dissolvi  necesse  erat. 
Quantum  abfuerit,  ut,  quod  Carolingis  de  regno  videbatur.  Ger- 
manis probaretur,  iam  tum  patefactum  est,  quum  Ludo  vico, 
cui  infanti  cognomen,  non  iam  satis  virium  esset,  ut  eos,  qui 
sibi  obsisterent,  perdomaret. 

Quoniam  Carolingorum  civitas  ex  iisdem  regulis , quibus 
sacerdotum  ordo,  constructa  erat,  illis,  qui  huic  erant  ascripti, 
^ maxime  placebat  et  sacerdotum  intererat,  ut  ille  rerum  status, 
quippe  qui  ad  suam  auctoritatem  confirmandam  et  amplificandam 
esset  aptissimus,  conservaretur.  Illi  praecipue  novis  ducibus 
^ obsistentes  regem  adiuvabant,  et  Ludo  vico,  qui  solum  per  illos 
adiutus  dignitatem  regiam  retinuerat,  mortuo,  eorum  maxime 
opera  regnum  ad  Conradum  delatum  est,  a quo  Carolingorum 
moribus  simillime  administratum  iri  sperabant.  Neque  illa  spes 
eos  fefellit,  et  Conradus,  ut  illud  Carolingorum  consilium  ex- 
sequeretur aliquoties  omnes  regni  tunc  mox  interituri  vires 
coegit  atque  impendit  nec  dubitavit  in  pugna  illius  causa  orta 
ipsam  vitam  periculo  obiicere.  Quamvis  autem  magna  admi- 
ratione afficiamur,  quanto  studio  Conradus  consilium  suum  am- 
plexus, quanta  assiduitate  et  constantia  persecutus  sit,  quanta 
fortitudine  et  audacia  defenderit,  tamen  dolore  tangimur  consi- 
derantes et  summam  unius  viri  probitatem  ac  virtutem  et  totius 
populi  salutem  proiici,  ut  ad  eum  finem  perveniretur,  ad 
quem,  quod  rebus  male  cognitis  nitebatur,  perveniri  nun- 
quam pptuit.  Ex  quo  tempore  Conradus  ab  adversariis  victus 

est,  omnes  ab  ea  civitatis  forma,  quam  Carolingi  amplexi  erant 
discesserunt. 

Quo  Conradus  et  consilium,  quo  movebatur  exitu,  fuit,  cla- 
rissimo testimonio  est  ad  salutem  et  magnitudinem  populum 
produci  solum  ab  eo  rege,  qui  ea,  quae  aequales  spectant  et 
appetunt,  cognoscat,  moderet,  adiuvet. 

Non  magis  enim  utilis  et  salutaris  eorum  modus  est,  qui 
non  intellectis  iis  cogitationibus,  quae  in  populo  quasi  flamma 
gliscens  perpetuo  foventur,  usquedum  manifestissime  exardescunt, 
veteres  easque  incommodas  rei  publicae  formas  mala  constantia 
retinent,  quam  ii,  qui  summam,  ad  quam  ipsi  pervenerunt  hu- 
manitatem, populis  ad  eam  recipiendam  nondum  idoneis  cum 
vehementia  afferunt  et  invitis  inculcare  student.  Utrorumque 
vita  quorum  exempla  in  rerum  cursu  haud  facile  te  fugient 
Conradi  sorti  similis  erit. 

Quod  autem  reges  et  populus  de  civitate  plane  dissentie- 
bant, nec  tamen  aut  Carolingi  aut  Conradus,  quae  volebant, 
efficere  poterant;  Franci  orientales  ad  miseriorem  in  dies  con- 
ditionem decurrebant.  Eudi  inconditaeque  moli  illo‘  tempore 
Franci  sunt  comparandi , cuius  singulae  partes  vetere  statu 
discusso  altera  alteram  delent  et  pessumdant. 

Quod  inter  regem  et  duces  usque  ad  id  tempus  ius  fuerat, 
nihili  iam  ducebatur;  regum  quamquam  nomen  supererat,  digni- 
tas non  erat ; ipsi  singuli  duces  vehementissimis  alter  alterum 
inimicitiis  persequebantur , quae  totis  gentibus  demum  caesis 
sedatae  sunt.  Quae  sacerdotum  principes  volebant , iis  quae 
duces,  contraria  erant,  et  quum  regum  opes  iam  minores  essent, 
quam  quibus  iurgia  disceptarentur,  singularum  regionum  sacer- 
dotes et  principes  atrocibus  certaminibus  alter  alterum  im- 
pugnaverunt. Duces  a percussoribus  ex  sacerdotibus  subornatis 
interfecti,  episcopi  a ducibus  in  carceres  coniecti  et  oculis  pri- 
vati. Per  totum  regnum  iustitia  violentiae  cesserat,  et  omnium 
rerum  perturbatio  in  omnes  partes  irruperat,  et,  quoniam  domi 
flagrantibus  seditionibus  et  civitatum  permutationibus,  in  exter- 
nos vires  deficere  solent,  etiam  tunc  et  ab  oriente  et  a septen- 
trionibus hostes  invaserunt  et  Germaniam,  in  quam  intimam 
penetraverant,  ferro  ignique  vastaverunt.  Tunc  exercitus  ex 
Normannis  atque  Danis  collectus  Saxonum  copias^)  uno  proelio 
confecit,  alius  Hungarorum,  qui  in  dies  maiori  damno  Germanis 
facti  sunt,  Bavaros  delevit^). 

Tunc  Henrici  virtute  factum  est,  ut  perturbatae  illae  Ger- 
manorum res  rursus  ad  certum  finem  dirigerentur,  ut  regnum 

collapsum  et  dirutum  ex  ruinis^)  exigeretur  et  extrueretur,  ut 
ascia,  quod  Loelirus^)  bene  dicit,  in  ipsas  populi  radices  penitus 
impacta  rursus  evelleretur,  et  in  ramos  iam  arefactos  succus 
et  vigor  diffunderetur,  ut  Franci  orientales  ab  occidentalibus  in 
perpetuum  soluti  suae  ditionis  civitatem  instituerent  et  res  gere- 
rent, ut  Germani  totius  Europae  principatum  tenerent» 

Henricus  rex  factus  a Carolingorum  regnandi  modo  statim 
discessit;  Germanos  Germanis  moribus  regere  in  animum  in- 
duxerat ; quas  reperit  civitatum  formas , a maioribus  traditas 
atque  ad  Germanorum  naturam  accommodatas,  non  per  vim  di- 
ruptas, sed  sapientis  rei  publicae  moderatoris  ratione  patienter 
toleratas  quasi  lapides  quosdam  adhibuit  ad  novum  civitatis 
aedificium  erigendum,  quo  paullulum  quasi  dolati  continerentur. 
Quod  Carolingi  usque  ad  id  tempus  Jus  exercuerant,  ex  quo 
Francorum  stirps  quasi  victores  commodis  utebantur,  reliqui 
officia  exsequebantur,  et  quae  necessaria,  in  publicum  profere- 
bant, ille  reliquit  et  abiecit.  Illud  autem  imperium  volebat  non 
unius  tribus  sed  universi  populi  esse  et  contineri  minus  vi,  quam 
libera  voluntate  hausta  ex  cognitione  eorum  quae  unicuique 
commodo  aut  natura  ad  assequendum  propositum  esset.  Volebat 
Henricus  Saxones  in  ceteros  non  dominari,  sed  principatum  so- 
lum obtinere,  quippe  qui  Giselberto  Lotharingorum  duci  paene 
regis  et  Arnulpho  Bavarorum  propemodum  summi  inter  suos 
principis  dignitatem  concederet.  Licet  j Germani  initio  tenero 
societatis  vinculo  coniuncti  fuerint,  tamen  omnium  animi  Henrici 
prudentia  ad  eam  societatem  adducti  sunt,  ut,  quemadmodum 
quondam  soli  Saxones  ducem  suum  contra  Conradum,  sic  tunc 
universi  Germani  regem  contra  Hungaros  sequi  non  dubitarent. 

Quum  apud  Carolingos  reges  magis  magisque  immiscerent 
se  sacerdotum  et  sacerdotes  regum  muneri,  Henricus  regis  po- 
testatem solo  populo  niti  vidit  ab  eoque  ex  vetere  Germanorum 
more  voluit  et  eligi  se  et  comprobari.  Ab  illo  regem  se  fieri 
satis  habebat,  et,  quamquam  vera  pietate  Deum  colens,  tamen 
nolebat  a sacerdote  nec  ungui  nec  diademate  ornari,  utpote 
qua  re  existimaret  sacerdotibus  regem  subiici.  Et,  quod  Caro- 
lingos cum  sacerdotibus  fecisse  ex  cura  eorum  inter  populum  et 
sacerdotes  partita  repetebat;  ut  permoverentur  rursus  sacerdotes 
ad  abstinendum  sese  a rebus  publicis,  quas  arripuerant,  quid  et 
illis  et  regi  esset  faciendum , providit  et  certis  quibusdam  ter- 
minis circumscripsit.  Ac  non  modo  hac  in  re  iniuriam  contra 
ecclesiam  vitavit,  sed  quum  a re  publica  pater  patriae,  tum  ab 
ecclesia  defensor  et  patronus  ecclesiae  iustissime  appellatus  est. 

lam  explorato,  quomodo  res  publica  ab  Henrico  funditus 
sit  permutata  et  emendata,  etiam  rationem  hominum  commeandi 
inter  se,  consuescendi,  considendi  aliter  institutam  esse  comme- 
moremus. Equitum  enim  et  urbanorum  originem  quamquam 
non  omnino  ei  tribueris,  tamen  id  concedendum  est,  illorum  ger- 
mina, ut  ita  dicam  populo  insita  non  fugisse  Henrici  sagacitatem 
et  peritiam,  nec  negari  potest  eum  cognovisse,  quanti  momenti 
haec  essent  ad  totam  civitatem  formandam;  et  tantum  abfuit, 
ut,  quominus  prioris  aetatis  formis  relictis  novae  horum  ordinum 
orirentur,  impediret,  ut  vel  adiuvaret,  et  regeret. 

Quamquam  non  libenter  avertimus  oculos  ab  hac  Henrici 
magnitudine,  temperantia,  animi  candore,  sapientia,  tamen  accu- 
ratius intueri  a fine  proposito  longius  abest.  Nobis  enim  solum 
breviter  comparandum  erat , quae  Carolingis  et  quae  Henrico 
placuerit  rei  publicae  gubernandae  via,  quia  et,  quod  illis  et, 
quod  huic  visum  est,  in  Ottone  reperiemus.  Mirum  est  illum 
de  civitate  et  hoc  et  illud  sensisse  et  exsecutum  esse.  Quum 
enim  in  suo  regno,  quantum  poterat,  Carolingos  sequeretur,  a 
patris  consilio  aliquo  modo  dissentiens,  in  externos  populos 
eundem  se  praebuit,  quem  Henricus  erga  Germanorum  duces. 

Cuius  aedificii  fundamenta  iacta  erant  ab  Henrico,  id  ille 
aedificavit,  confirmavit  et  quemadmodum,  ut  Alexander  orbem 
terrarum  sibi  subiiceret,  Philippus  exsisteret,  necesse  erat;  ut 
Carolus  Magnus  imperaret,  Carolus  Martellus  et  Pipinus  magnas 
atque  difficiles  res  summa  contentione  gererent;  sic  Otto  Magnus 
non  valuit  potentia  nisi  post  Henrici  prudentiam.  Quae  a Phi- 
lippo, Carolo  et  Pipino , Henrico  semina  erant  dispersa,  a filiis 
quodammodo  sunt  demessa  et  fruges  illis  contigerunt,  quarum 
patres  germina  severant. 


1.  Otto  paulo  postquam  rex  factus  est,  Brunonem  e schola 
Traiectensi  in  regiam  revocavit.  Quod,  quo  anno  fecerit,  certe 
definire  non  possumus.  Potest  fecisse,  si  Ruotgerum^)  sequimur, 
qui  post  electum  nihil  aliud  commemorat,  statim  anno  CMXXXYI, 
ac  verisimile  est,  quod  Pieler^)  affirmat  Brunonem  a Balderico 
Aquisgranum  conductum  ab  Ottone  non  dimissum  esse.  Constat 
autem  periculo , quod  CMXXXIX  a Giseberto  imminebat , Bru- 
nonem a fratre  esse  ereptum  3).  Bruno,  quamquam  etiamtunc 
adolescens,  eruditione  mentisque  acumine  haud  paucis  viris  prae- 
stabat. Quod  quoniam  Ottonem  non  fugerat,  fratrem,  cuius 
amplam  eruditionem  populo  verteret  commodo,  iam,  dum  iu venis 
esset,  ipsius  cogitationibus  imbuti,  comitatui  adiunxerat.  Ubi 
Bruno  circumdatus  a viris,  qui  ea,  quae  humanitatis  a Carolo 
magno  Germanis  erant  tradita,  conservaverant,  in  litterarum, 
quarum  utria,  ut  ita  dicam,  iam  perlustraverat  penetralia  in- 
travit. Qua  in  re  maximae  ei  fuit  • utilitatis  Israel  quidam,  quem 
fere  omnes  existimant  Britannum.  Praeter  eum  nominatim 
Ruotgerus^)  neminem  appellat,  generatim  dicit ^):  „Bruno  ubi 
magister  excelluit  ingenii  velocitate,  ibi  discipulum  se  praebuit 
humilitate.^  Antequam  schola  palatina  a Brunone  ex  certis 
normis  instituta  est,  homines  docti  non  constanter  apud  Ottonem 
versati  esse.  Episcopi  enim  interdum  eo  profecto  mox  in  dioe- 
ceses redibant^).  Quos  quamquam  multos  fuisse  coniicimus,  ut 
Udalricum  Augustensem,  tamen  nomina  ignoramus.  Quo  studio 
Bruno  in  schola  Traiectensi  litteris  incubuerat , eodem  etiam 
apud  imperatorem,  quodcunque  ad  erudiendum  animum  utile 
existimabat,  amplectebatur'^).  „Nunquam  inquit  is,  qui  vitam 

descripsit , segnitiae  indulgebat , nunquam  horas  matutinas  ad 
aliud,  quam  litteras  exercendas  adhibuit,  post  epulas,  quum  alii 
paullo  agunt  remissius,  ipse  meditatione  vacabat  intentius. 

Otto  cupiens  litteras  in  Germaniam  reducere,  praecipue 
Caroli  magni  scholam  palatinam  spectabat.  Ut  autem  omnia, 
quae  a summo  illo  viro  instituta  erant,  partim  depravata  erant, 
partim  interierant , sic  etiam  haec  schola  tam  ampla  paene 
prorsus  erat  dissoluta.  Illam  scholam  ut  restauraret,  Otto 
paullo  post  adventum  fratri  mandavit.  Quod  mandatum  Bruno 
summo  studio  suscepit  et  insigni  prudentia  exsecutus  est.  Et 
reapse  summa  admiratione  afficimur  iuvenis,  qui  [scholam  palatii] 
iuventutem  vix  transgressus  efficit,  ut  Germani  litteris  rursus 
studeant,  et  ipse  his  studiis  maximam  dat  operam.  Quae  doc- 
trina antea  apud  Carolum  magnum  floruerat,  illius  tunc  nullum 
vestigium  supererat.  Nam  quae  ex  illa  aetate  in  nonnullis 
episcopis  eruditio  remanserat,  in  peius  mutata  exaruerat  quasi 
et  obtorpuerat,  eiusque  quamquam  satis  verbosae  tamen  horrida 
barbaries  abscondi  non  potuit.  Haec  autem  illius,  quae  antea 
splendebat  litterarum  lucis  depravatio  vero  atque  assiduo  studio, 
quod  Bruno  reduxit,  tunc  cessit.  Qua  in  re  iuvenis  regia  stirpe 
ortus  ipse  splendidissimum  exhibuit  exemplar.  Quo  ipse  incensus 
erat  veterum  scriptorum  amore,  iisque  tota  eius  eruditio  nite- 
batur, eo  etiam  ceteros  inflammabat^).  Quidquid  historici, 
oratores  philosophi,  poetae  novum  et  grande  perstrepunt,  diligen- 
tissime cum  doctoribus  cuiuscunque  linguae  perscrutatus  est. 
Sedentem,  inquit  idem  Ruotgerus,  eum  saepe  videbant  inter 
viros  philosophiae  peritos  deliberantemque  et  de  illa  et  de 
aliis  disciplinis.  Passim  quum  in  Hispania  et  Britannia  tum  in 
Italia  inveniebantur  viri  nonnulli  ingenii  magnitudine  pollentes. 
Quos  ad  Ottonis  aulam,  novum  litterarum  seminarium,  arcessere 
Bruno  summa  opera  contendit.  Rursus  a regia  manabant  cuncta 
litterarum  studia,  artes  bonae  diligenter  colebantur.  Illic  be- 
nigne accipiebantur  homines  docti  alibi  aut  non  agniti  aut  in- 
vidia pressi;  illic,  ut  in  speculo,  inquit  Ruotgerus,  honesta  a 
pravis  clare  dignoscebantur^);  illuc  conveniebant  homines  tanta 
pietate  et  sapientia  insignes,  quanta  non  inveniuntur  hominum 
memoriali).  „Inde  reversi,  qui  sibi  paulo  ante  domi  videbantur 
doctissimi , rubore  notati  rudimenta  artium , quasi  nunc  coepi 
dicentes  aggressi  sunt.“  Quodammodo  inter  se  consuescere  ii 
qui  Europae  partes  occidentales  incolebant  et  Byzantii  nunquam 
desierant.  Monachi  ibi  nati  in  monasteriis  Francorum  com- 
memorantur, adeo  homines  doctos,  Graeca  gente  ortos,  ad  Ottonis 

aulam  profectos  esse  Ruotgerus  tradit.  Quos  censemus  legatos 
fuisse,  qui  Germanos  et  Graecos  longum  per  tempus  disiunctos 
consuetudine  rursus  coniungerent , quoniam  id  facere  Otto  in 
animum  induxerat.  Graeci  etiamsi  aliquod  per  tempus  litteris 
augendis  atque  amplificandis  non  iam  dederant  operam,  etiamsi 
non  iam  in  iis  nitebatur  ingeniorum  ad  melius  progressus,  tamen 
etiamtunc  excellebant  elegantia  et  concinnitate,  qua  alter  cum 
altero  consuescebant,  eminebant  sagacitate,  qua  alter  cum  altero 
disserebant , praecipue  ornati  erant  orationis  pulchritudine. 
Occasionem  igitur  legatorum  Graecorum  oblatam  Bruno  non 
praetermisit,  sed  eorum  auxilio  utebatur  ad  initia  linguae  Grae- 
cae, quae  Balderico  magistro  didicerat,  augenda  et  amplificanda. 
Quum  multa  alia  Graecorum  laudabilia  Bruno  sibi  comparavit, 
tum  ab  iis  videtur  accepisse  eloquentiam  ^ qua  omnium  animos 
movisse  dicitur. 

Graecorum  veterum  scripta  ad  eum  non  pervenisse  dolemus, 
quoniam  non  dubitamus,  quin  ille  vir,  quanto  ardebat  litterarum 
amore,  quam  idoneus  erat  ad  philosophiam  tractandam,  ut  vena 
quasi  philosophica  praeditum  fuisse  non  inepte  dicat  Giese- 
brechtus^i),  quam  recte  intelligebat  veteres  scriptores,  quanta 
excellebat  indolis  amplitudine,  antiquorum  litteris  in  Germaniam 
iam  tunc  introductis  iis,  qui  quinto  et  sexto  saeculo  doctrinam 
Christianam  renovaverunt , patefecerit  viam.  Quum  usque  eo 
Graecorum  litterae  tanquam  ethnicorum  in  ecclesia  occidentali 
semper  essent  despectae,  repulsae,  condemnatae,  gaudemus  Bru- 
nonem  alia  sentientem  atque  aequales  ne  illa  quidem  manere 
sibi  incognita  voluisse  et  libros  Graecos,  quamquam  sententiis 
minus  paruerit,  legisse. 

Quantopere  autem  mirabantur  Graeci  ^ 2^,  quum,  ubi  nihil 
nisi  barbariem  sese  esse  aspecturos  suspicati  erant,  invenirent 
musarum  sedem  tam  splendidam , tantam  in  Brunone  ingenii 
elegantiam,  tam  amplam  doctrinam.  Fuit  enim  Bruno  nonnullis 
in  rebus  etiam  doctior,  quam  ipsi,  et  quaestiones  iis  proposuit, 
ad  quas  quanta  sagacitate  erant,  respondere  non  poterant,  ita 
ut  in  patriam  regressi  doctissimos  viros  consulerent. 

Verum  quidem  est  etiam  Brunonem,  quippe  qui  aetatis  suae 
esset  particeps , ne  ab  iis  quidem , quae  aequalibus  essent  per- 
suasa, alienum  fuisse  et  litteris  sicut  eos  ita  studuisse,  ut  ad 
explicanda  scripta  sacra  conferrent;  apud  eum  quoque  Dei  cul- 
tus scientia  praevalebat  et  hoc  demum  ad  litteras  est  traductus. 
Tamen  multum  differebat  a ceteris  aevi  sui  hominibus  doctis. 
Nam  quum  aut,  ut  Italici,  sacris  scriptis  contemptis  obscoenis 

veterum  scriptorum  locis  delectarentur,  aut  ut  Germanici  anti- 
quorum scripta  quasi  ethnicorum  et  Christianae  doctrinae  ad- 
versa condemnarent,  Bruno,  quod  utrorumque  verum  putabat, 
accepit  et  concinnavit.  lam  supra  commemoravimus  renovatas 
esse  Brunonis  aetate  in  monasteriis  Lothariorum  et  Burgun- 
dionum per  monachos  victus  severitatem  et  a rebus  profanis 
abstinentiam.  Illi  monachi  colebant  paene  nimia  reverentia 
sanctos  et  reliquias.  Illorum  virorum,  inter  quos  educatus  est 
sententiis,  ita  tactus  est,  ut  vel  viam  iis  praemuniret.  Nihilo- 
minus Terentium,  quamquam  non  rerum,  sed  formae  causa  le- 
gebat. „Scurrilia  et  mimica,  inquit  Buotgerus  ^ , quae  quidem 
concrepantes  visu  se  infinito  concutiunt,  semper  serio  lectitabat.^ 
Orationis  pulchritudine  oblectabatur,  eo  quod  narrabatur,  non 
item.  Bruno , quamquam  pietate  omnes  superabat , et  summo 
loco  natus  abstinentia  plurimis  praestabat,  quamquam  nihil  ne- 
gligebat  caeremoniarum  ad  Dei  cultum  pertinentium,  tamen 
propter  litterarum  et  veritatis  studium  multis  fuit  offensioni. 

Sacerdotes  Germanici  suspicionem  in  Brunonem  habebant, 
ut  qui  ethnicorum  libros  revocaret,  adeo  nonnulli  appellabant 
eum  apostatam  et  haereticum 

Bruno  autem  quoniam  abhorrebat  ab  haereticis  vitaeque 
vere  Christianae  sibi  esset  conscius,  nec  quidquam  faceret  propter 
hominum  laudem,  sed,  ut  ait  Ruotgerus^^),  conscientiae  testi- 
monio permotus,  nullis  inimicitiis  deterrebatur,  quominus  praeter 
scripta  sacra  legeret  etiam  profana. 

Comis  ille  vir,  quae  didicerat,  non  retinebat,  sed  cum  aliis 
communicabat  docendi  et  eloquendi  facultate  ornatus  tam  ampla, 
ut  omnibus  videretur  admirabilis.  Nullo  autem  utebatur  super- 
cilio, sed  cum  domestico  lepore  tum  urbana  gravitate;  neminem 
cogebat,  ut  quae  doceret,  acciperet,  sed  clementer  et  hilariter 
iis,  qui  audiebant,  praecepta  sua  probabat;  qui  ei  obloquebantur, 
eos  non  repudiabat,  sed  summa  comitate  ad  sententias  adversa- 
riorum descendebat  1 ^).  Septem  artes  liberales,  quas  paene  igno- 
rabant, revocavit  et,  ut  a magistris  prudentibus  docerentur, 
provisit. 

Fieri  non  potuit,  quin  vir  ea  naturae  benignitate,  qua  Bruno 
donatus,  ea  sciendi  cupiditate,  ea  doctrina,  eo  incensus  et 
scientiae  populi  amplificandae  et  morum  emendandorum  desiderio, 
insuper  regia  stirpe  genitus,  novos  admoveret  ingeniis  excolen- 
dis stimulos,  novas  vias  aperiret.  Ad  Germanorum  imperatorem 
rursus  viri  sapientes  undique  coibant,  apud  eum  rursus  litterae 

acri  studio  et  prospero  eventu  exercebantur,  ex  eo  etiam  in  in- 
feriores eruditio  et  humanitas  rursus  perveniebant.  Honesto 
Brunonis  studio  effectum  est,  ut  de  integro  in  Germania  litterae 
ubertim  enascerentur  et  laete  efflorerent^"^). 


2.  Anno  CMXL  domesticis  adversariis  devictis  Otto  Bru- 
nonem  fecit  cancellarium,  cuius  munus  ut  cetera,  longum  per 
tempus  turbatum  iacuerat;  et  etiamtunc  eodem  anno  archi- 
cancellarium , quae  traduntur  vit.  Math.  Leibn.  I,  p.  197: 
„Cum  autem  profecisset  aetate  et  sapientia,  adiunxit  eum  sibi 
per  amorem  fraternitatis  in  munus  archicapellani.“  Ac  primum 
quidem  diploma  Bruno  conscripsit  pridie  Calendas  lunias  CMXL. 
In  altero  CMXL  conscripto  primum  subspripsit  nomen  archi- 
k capellanus.  Eodem  signo  duo  alia  diplomata  anni  CMXLIX  et 
CMLI  sunt  ornata.  Quum  usque  eo  munere  archicancellarii 
gravissimo  functi  essent  solum  episcopi,  ut  Poppo  Wurcebur- 
gensis,  Fridericus  Moguntiacensis,  Heroldus  luvavensis,  insignes 
senectutis  gravitate,  clara  sapientia  et  spectata  negotiorum  peritia, 
Bruno  cancellarius  factus  est  nondum  septimum  decimum  annum 
assecutus,  quamquam  ne  diaconus  quidem  antea  innauguratus  erat. 
Inde  enim,  quod  archidiaconus  primum  apellatur  diplomate  CMXLII 
perscripto  ante  diem  nonum  Calendas  Martias,  apparere  videtur  hoc 
demum  anno  ad  eam  dignitatem  eum  pervenisse.  Bevera  miremur 
oportet,  quod  Otto  tanto  muneri  fratrem  adolescentem  praefecit. 
Sed  si  consideramus  necesse  fuisse  administrarentur  illa  negotia 
quum  a viro  prudentissimo  tum  amicitia  Ottoni  fidissimo,  et  consiliis 
i eius  favente,  cur  Bruno  ab  Ottone  sit  electus,  intelligimus.  Ut 
Otto  solebat  admirabili  acie  viros  ad  negocia  idoneos  reperire, 
cognosse  videtur  etiam  Brunonem  esse  eum,  a quo  quum  in 
ceteris , quae  expeteret,  tum  in  re  publica  permutanda  adiuvaretur. 
Quae  spes  eum  non  fefellit.  Illum  autem  honorem,  si  quis  cum 
nostris  comparaverit,  non  vacuum  nomen  fuisse,  eo  confirmatur, 
quod  Brunonis  nomen  ne  sub  uno  quidem  ex  diplomatis,  quae 
ab  anno  CMXL  litteris  sunt  consignata , desideratur.  Quae 
sexcenta  diplomata,  quamquam  non  verisimile  est  a Brunone 
ipso  perscripta  esse,  tamen  necesse  est  esse  perlecta  et  nomine 
supposito  sancta.  Quod  quantum  nos  quidem  scimus  solus  de 
Giinderode  coniecit  Brunonem  cancellarium  non  eundem  esse 
atque  fratris  imperatorem,  sed  monachum  Corbegensem,  eodem 
nomine  appellatum,  iam  a Koepke  est  aversum,  qui  imperatoris 
fratrem  eundem  fuisse  cancellarium  e diplomate  erutum  certissime 
declaravit. 


17)  Wattenbach  1.  1.  pag.  161 — 217. 

1)  Annal.  d.  d.  E.  v.  Koepke  Bd.  II.  excure.  7.  Pieler  1.  c.  p.  6. 

3.  Quod  grave  illud  munus  a Ruotgero  silentio  praeter- 
missum est,  summopere  miramur,  et  quod  nostra  memoria  res 
a principe  illo  insigni  gestae  non,  ut  ab  aequalibus  scriptoris, 
retinentur,  aegre  ferimus;  Ruotgerus  enim  tredecim  hos  annos 
a CMXL  ad  CMLIII  tanta  brevitate  praeterit,  ut  vix  obiter 
perstringat.  De  uno  tantum  facto  meminit,  quo  satis  declaretur, 
quomodo  in  monasteriis  condendis  vel  restaurandis  Bruno  se 
gesserit.  Quemadmodum  enim  mos  erat,  ut  equites,  qui  ei  offi- 
cia praestiterant,  rex  feudis  remuneraretur,  ita  sacerdotes  abbatiis 
et  beneficiis  ex  quibus  victum  sumerent,  donabuntur.  Ita  Bruno 
archicapellanus  a fratre  factus  simul  Loreshae  monasterio  prae- 
positus erat.  Yictus  monasteria  decens  hic  prorsus  interierat; 
leges  canonicae  et  instituta  ecclesiae  ibi  ludibrio  vertebantur, 
et  abbates  ex  laicis  electi  rebus  ex  suo  arbitrio  et  libertate 
utebantur.  Illorum  lasciviae  Bruno  celeriter  finem  imposuit; 
nam  qui  non  adhortationibus  permoti  sunt,  ut  a vitiis  desinerent, 
ii  e monasterio  sunt  expulsi.  Deinde  nimio  tributo  aut  decumis 
monasterio  non  impositis,  quod  redituum  monachis  non  erat 
necessarium,  pauperibus  distribuit^);  ipse  autem  sibi  nihil 
sumpsit,  nisi  quod  fratres  sua  sponte  ei  praebebant. 


1)  Euotg.  c.  10. 

1.  Winfrido  archiepiscopo  Coloniensi  ante  diem  septimum 
Idus  lulius  mortuo  praecipue  Godefridi , unius  ex  Lothariorum 
principis  opera  factum  est,  ut  Bruno,  quo  Godefridus  usus  erat 
magistro,  episcopus  summo  omnium  consensu  eligeretur  i).  Quum 
enim  Winfridi  corpus  ex  more  propalam  esset  collocatum,  electa 
est  octo  virorum  legatio  quattuor  clericorum,  quattuor  laicorum, 
qui  et  Ottoni  episcopi  mortem  nuntiarent  et,  ut  Bruno  episcopus 
fieret  rogarent.  Quam  legationem  imperatorem,  quoniam  Widu- 
kindus  (1.  III  c.  18)  narrat  Ottonem  Calendis  Iuliis  e Saxonibus 
profectum  esse,  ad  urbes  Franciae,  quae  defecerant,  pacandas, 
in  Francia  adisse  verisimile  est. 

Qui  nuntius  Ottoni  quam  laetus,  quam  exoptatus  fuerit, 
facile  intelligitur.  Certe  enim  speravit  Brunonem,  qua  spectata 
esset,  prudentia  animique  praesentia,  consilia  adversariorum  per- 
specturum et  victurum  esse.  Quare  Otto  archiepiscopum,  quem 
elegerant,  probare  non  dubitavit 2).  „Complacuit,  inquit  Ruot- 
gerus,  imperatoriae  auctoritati  sic  et  tempori  et  loco  consulere, 
ut  petitum  tanta  constantia  visitatorem  festinanter  ad  gregis 
destinati  custodiam  mitteret.“  Brunonem  in  medio  ducentes 
legati  redierunt.  In  omnibus  et  monasteriis , quae  transibant, 
Campanae,  bucinae,  cymbala  sonabant  et  hymni  cum  laetis  po- 
puli clamoribus  cantabantur.  Brunonem , cuius  facta  audita 
perceperant,  visu  cognitu  cognitum  omnes  accurrebant,  neque 
abfuit  monachus  aut  monacha  neque  ullus  populi  ordo  aut  sexus  ^). 
Atque  tunc  quidem  nemo  non  admiratus  est  principis  gravitatem, 
lenitatem,  comitatem,  ita  ut  iam  in  itinere  omnium  animos  sibi 
conciliaret. 

Atque  Bruno  Coloniam  pervenit , quu]?i  res  in  summo 
discrimine  versarentur.  Nam  paullo  post  Conradus  maxima 


1)  Kuotg.  c.  12. 

2)  Ibid. 

3)  Ruotg.  c.  13. 

violentia  impetum  in  urbem  fecit.  Tunc  unius  archiepiscopi, 
qui  modo  intraverat,  opera  impeditum  est,  quominus  dux  Lotha- 
riensis  quidquam  efficeret,  ita  ut  re  infecta  Moguntiacum  se  re- 
ciperet. Illuc  ante  quam  Otto  per  Saxones  et  Francos  progre- 
diens advenisset,  cum  Ludolpho  se  coniunxit.  Atroci,  quae 
deinde  inter  obsessos  et  oppugnantes  orta  est,  pugna,  quum  animi 
militum  Ottonianorum  iam  nimis  fatigati  essent,  imperator  coactus 
est  cum  genero  et  filio  agere  de  pace.  Tunc  Otto  Brunonem, 
et  sagacitatem  et  eloquentiam  suo  tempore  recordatus,  ad  collo- 
quendum cum  adversariis  Colonia  arcessivit^).  Deinde,  quum 
Conradus  et  Ludolphus  in  castra  venissent,  sed  quod  sodalium 
incolumitatem  impetrare  non  possent,  iam  in  eo  essent,  ut  redi- 
rent, Brunonis  adhortationibus  precibusque  paene  factum  est, 
ut  Ludolphus  mitigatus  pacem  cum  patre  iungeret.  Dixit  enim 
Bruno : Aversis  oculis  a trucibus  militibus  spectet  innumerabilia, 
quibus  a patre  affectus  sit  beneficia,  amplitudinem,  gloriam,  du- 
catum, certam  regni  spem,  comitum  sacramenta,  quae  iam  ado- 
lescens acceperit.  Fuisse  eum  antea  gaudio  et  deliciis  patri  et 
omnibus  civibus,  nunc  offensioni  et  aegrimoniae,  laedi  ab  eo 
legem  divinam,  qua  parentes  revereri  iubeamur,  timendos  ei 
esse  patris  maerorem  et  gemitus,  timendos  patris  lacrimas, 
occaecari  animum  eius  blanditia  perniciosa,  ab  iis,  qui  eum  ad- 
iuvent,  in  consilio  persequendo,  spectari  non  eius,  sed  ipsorum 
commodum.  Ab  illis  ad  finem  propositum  eum  non  perductum, 
sed  inde  deflexum  iri;  desinat  igitur  esse  similem  Absalonis, 
Salomonis  exemplar  imitetur,  adeo  patrem  filio  in  gratiam  re- 
gresso summo  gaudio  affectum  iri,  regredienti  veniam  et  bene- 
volentiam libenter  esse  tributurum.  luveni  autem  ab  avunculo 
tam  benevole,  tam  suaviter  pietatis  admonito  Henricus  invidiose 
crimen  obiecit.  Qua  re  ira  Ludolphi  rursus  incensa  et  animus 
ad  summam  pertinaciam  perpulsus  est.  In  urbem  regressus 
Ludolphus  et  Conradus  bellum  vehementissime  redintegraverunt. 


2.  Bello  de  integro  exorto  Otto  Moguntiacum  reliquit. 
Coniurati  ipsi  castra  moverunt  Bavariam  expugnaturi.  Bruno 
in  Lotharios  se  contulit,  ubi  fungeretur  non  solum  archiepiscopi, 
sed  etiam  archiducis  munere,  quod  ab  Ottone  ei  mandatum  erat^). 
Nam,  quamvis  e normis  canonicis  officiis  ei  esset  abstinendum 
profanis,  tamen  precibus  et  obsecrationibus  fratris  periculis  cir- 
cumdati victus  erat  2).  Moguntiaco  profectus,  a.  d.  XI  Calendas 
Octobres  Aquisgranum  transiit,  ubi  oratione  facunda  Ottonianorum 


4)  Ruotg.  c.  17. 

1)  Ruotg.  c.  19, 

2)  Ibid. 

animos  stimulavit  et  in  fide  confirmavit.  Quinque  diebus  post 
Coloniae  laetissimo  cum  populi  assensu  episcopus  inauguratus  est, 
cui  caeremoniae  interfuerunt  Rotbertus,  archiepiscopus  Treviren- 
sis,  Hildeboldus,  Drogo,  Yolbertus,  Berengarus,  Ratherus  episcopi. 

Otto  coniuratos  in  Bavaros  insecutus  est,  unde,  quia  Regina 
castra,  urbem  ab  adversariis  occupatam,  recuperare  non  potuit, 
sub  anni  CMLIII  exitum  in  Saxones  se  recepit.  Ab  initio  anni 
insequentis  hostes  Ottonis  novo  socio,  Hungris,  aucti  sunt.  Qui 
utrum  a Ludolpho  et  Conrado  invitati  et  mercede  conducti  sint, 
quoniam  fontes  dissentiunt,  ambiguum  est,  transgressos  autem 
Germanorum  limitem  societate  a coniuratis  receptos  esse  con- 
stat. Quibus  cognitis  Otto  cum  iis,  quae  ei  supererant,  copiis 
e Saxonibxis  et  Bavaris  contra  Hungros  iter  fecit;  illi  autem 
proelium  veriti  in  singulas  turmas  discesserunt,  quarum  una 
Rhenum  transgressa  et  Conradum  ducem  nacta  Lotharingiam 
atrociter  vastans  in  summum  periculum  Brunonem  adduxit. 
Conradus,  quamquam  qua  re  permotus  sit,  declarari  non  potest, 
Hungros  deseruit,  qui  duce  orbati  per  Galliam  et  Italiam  in  pa- 
^ triam  reverterunt.  Ita  Conradus  ne  hac  quidem,  qua  oppressurus 
et  obruturus  Brunonem  visus  erat  societate  consilium  erat 
adeptus,  contra  Bruno  et  in  fratris  fide  ipse  perseveraverat  et 
imperatoris  amicos  tutatus  erat  et  continuerat. 

Quod  Thietmarus  narrat  de  Brunonis  perfidia,  si  re  vera 
factum  est,  quin  hoc  tempore  factum  sit,  fieri  non  potest.  Tra- 
dit enim  lib.  2 c.  15  temporibus  paschalibus  CMLIV  a Brunone 
pravorum  hominum  consilia  sequente  Hugonem  sororis  maritum. 
Coloniam  esse  vocatum,  ibique  imperium  ad  eum  delatum.  Thiet- 
I marus,  qui  res  ante  eum  factas  crebro  non  modo  non  accurate 
describit,  sed  etiam  in  menda  inducitur,  unus  gravissimam  hanc 
rem  commemorat.  Tacet  de  ea  Ruotgerus,  qui  a Volkmaro, 

Brunonis  in  munere  successore,  libellum  litteris  mandavit.  Hoc 
igitur  et  reliquorum  testimoniis  et  sinceris  Brunonis  moribus 
prorsus  repugnat.  Illud  si  factum  esset,  Bruno,  cuius  solam 

fidem  semper  admirati  sumus,  proditor  a nobis  esset  despiciendus. 
Eundem  autem  esse  et  fidissimum  et  perfidissimum  a natura  ab- 
horret. Quo  Doenniges^)  iure  adductus  esse  nobis  videtur,  ut 
illum  de  Brunone  nuntium  fictum  existimet. 

Si  Hungris  Lotharios  expilantibus  Bruno  cessisset,  Conradus 
Ottone  superior  discessisset.  Brunonis  constantia  fiducia  con- 
tumacissimi viri  fracta  est;  deinde,  quum  Germani  intellexissent 
favore,  quo  Ottonis  adversarios  amplexi  essent,  fovisse  sese  pro- 
ditores, is  quem  spes  defecerat,  etiam  auxiliis  est  privatus,  ut 
exinde  non  modo  non  damno  esset  imperatori,  sed  etiam  in 


3)  Doenniges  1.  1.  pag.  28. 

concilio  principum  Cinnam  convocato  veniam  (imperatoris)  im- 
ploraret^). Otto,  cui  ex  illo  tempore  res  esset  cum  solo  Ludolpho, 
Eegina  castra  occupavit,  quo  factum  est,  ut  Ludolphus  cum 
patre  de  pace  ageret.  Et,  postquam  in  omnium  animis,  prin- 
cipibus iterum  Fritzleren  coire  iussis  pacis  desiderium  excitatum 
est,  immani  inter  patrem  et  filium  discordiae  colloquio  ad 
Saalfeld  facto  finis  impositus  est^).  Germani  ita  coniuncti  rursus 
et  corroborati  molem  illam  Hungrorum  et  Slavorum  proximo 
anno  superaverunt.  Ex  illo  tempore  usque  ad  nostram  aetatem 
et  humanitate  propagata  et  belli  arte  aucta,  Germani  opes  suas 
in  Slavis  continuo  amplificaverunt.  Ad  tantam  victoriarum 
seriem  aperiendam  Bruno,  qui  ne  dilaberentur  Germanorum  res, 
defendit,  plurimum  contulit. 


3.  Funesta  illa  Ludolphi  et  Conradi  seditione  oppressa 
nec  domestici  neque  externi  hostes  regnum  infestabant. 

Conradus  dux  in  proelio  contra  Hungros  facto  honeste 
occiderat,  Ludolphus  venia  patris  impetrata  in  Italia  morbo 
obierat,  Fridericus  archiepiscopus  ab  hominum  strepitu  remotus 
paullo  post  concilium  Cinnense  ante  diem  septimum  Calendas 
Novembres  decesserat,  Egbertus  autem  comes  praecipue  Bruno- 
nis  opera  gratiam  Ottonis  recuperaverat.  Henrico,  Bavarorum 
duci,  paullo  ante  pugnam  Augustensem  mortuo,  filius  eiusdem 
nominis  successerat.  Alemanniae,  quem  ducatum  Otto  Ludolpho 
abrogaverat,  Burkhardtum  praeposuerat,  necessitate  sibi  con- 
iunctum  matrimonio  cum  Hadviga,  fratris  filia  facto.  Qui  duo 
viri  constantissima  fide  imperatori  erant  dediti. 

In  Saxonibus  rex  nihil  mutavit,  Hermanno,  cuius  continen- 
tiam et  prudentiam  cognoverat,  in  dignitate  relicto  et  confirmato, 
nec  non  Lotharingorum  ducatum  reliquit  penes  Brunonem. 

Ne  extra  fines  quidem  Hungris  e Germania  pulsis  et  Sla- 
vorum seditione  fracta  hostes  erant  pares  aut  periculosi,  prae- 
sertim quum  limitem  septentrionalem  etiamtunc  custodiret  Gero, 
qui  solo  nomine  Venedas  deterrebat. 

Ita  quum  regnum  et  domi  esset  pacatum  et  foris  tutum, 
ut  etiam  ex  legibus  cives  inter  se  consuescerent,  maiore  cura 
appetebat.  Quod  persequens  primum  ad  Lotharios  se  convertit. 
Ubi,  quum  incolae  multarum  urbium  Ingelheimii  in  obsequium 
eius  iurassent,  Coloniae  fratrem  revisit,  quam  in  urbem  Lotharii 
pecuniam  a rege  imperatam  contulerant.  Una  cum  eo  fidos 
honoribus  et  praemiis  ornavit,  perfidos  punivit.  Deinde  uni- 


4)  Widukind.  1.  III  c.  31. 

5)  Widuk.  1.  III  c.  40. 

versa  Lothariorum  cura  Brunoni  commissa  ipse  in  regni  partes 
orientem  versus  sitas  abiit  ^). 

Quamquam  Bruno , quod  summa  temporum  difficultate 
susceperat,  ut  Lothariorum  et  Saxonum  seditiosi  quominus 
coniungerent  sese  prohiberentur,  assecutus  erat,  tamen  quum 
bona  per  totam  provinciam  miserabiliter  devastata  tum  mores 
depravati  erant.  Nobiles  in  latrocinia  intenti,  quae  a Normannis 
erant  relicta,  pessumdabant^).  Clerici  officiis  neglectis  non  mi- 
nus erant  corrupti.  Plebs , quae  moderatoribus  et  magistris 
carebat  et  a domesticis  externisque  hostibus  vexabatur,  iacebat 
controversiis  dilacerata,  inscientia  obstupefacta,  egestate  et  vitiis 
pressa. 

Ut  Normanni  a ferocia  averterentur,  fide  Christiana  erant 
impertiendi.  Ut  nobiles  a iurgiis  privatis,  quibus  populo  noce- 
S bant , desinerent , cum  virtute  et  severitate  erant  coercendi. 
Ut  clerici  relictis  vitiis  et  dominatione  essent  rursus  Dei  sacer- 
dotes, restitutis  monasteriis  et  disciplina,  scientia  et  scholis 
^ erant  emendandi.  Ne  plebs  sceleribus  et  turpitudine  perderetur 
ad  iustitiam  et  ordinem  erat  reducenda  et  Dei  reverentia  miti- 
ganda. Ad  eam  et  equitum  et  ecclesiae  et  plebis  permutationem 
profecto  opus  erat  et  summa  infelicium  misericordia  et  volun- 
tatis firmitate  et  ingenii  acie.  Quas  virtutes  Brunoni  infuisse 
iam  vidimus.  Ita  magnitudine  operis  nequaquam  deterritus  pa- 
ravit et  mederi  popularibus  et  ad  fidem  convertere  Normannos. 
Divulgata  inter  Normannos  doctrina  Christiana  iam  iis  temporibus 
Haroldum  regem  ad  fidem  traductum  esse  Buotgerus  cap.  XL 
commemorat^).  Quo  loco  ne  nimium  a Ruotgero  dici  existima- 
^ veris.  Quod  enim  Haroldus  CMLXV  cum  Gunhilda  baptismum 
accepit,  tribuendum  censemus  Brunoni,  qui  primus  Christianis 
praeceptis  regem  imbuit,  quamquam  eodem  anno  mortuo.  Ex 
quo  Bruno  Lothariis  praefuit,  de  Normannorum  populationibus 
nihil  iam  traditur,  contra  novae  doctrinae  sementis  non  minus 
in  Lotharingia  laete  enata,  quam  in  peninsula  Cimbrica,  id  quod 
Schleswig,  Ripen,  Aarhus  monasteriis  conditis  affirmatur. 

Ut  nobiles  ad  obediendum  sibi  et  fratri  adigeret,  magna 
opera  Brunoni  erat  impendenda.  Qua  in  re  plerumque  usus  est 
clementia  naturae  penitus  insita.  Eos  autem,  quos  nec  precibus 
neque  adhortationibus  moveri  videbat,  ut  a pace  rumpenda  et 
terra  expilanda  desisterent,  etiam  ex  potestate  ducis  cum  legis 
severitate  puniebat:  Ita,  praecipue  Reginarum  II,  Hennegaviae 


1)  Ruotg.  c.  36. 

2)  Ruotg.  c.  40. 

3)  Widukind.  1.  III  c.  65.  Patet  etiam  locum  Ruotg.  c.  XXXIII.  „Eundem 
animum  (modo  dixerat  scriptor  monasteria  esse  condita  et  homines  ad  vitam 
Christianam  esse  traductos)  etiam  alienigenis  incitavit“  praecipue  ad  Normannos 
ethnicos  pertinere. 

comitem,  qui  elatus  gentis  patriae  gloria  et  amicorum  multitu- 
dine, quidquid  ab  archiduce  quietis  restituendae  causa  suscipie- 
batur et  instituebatur,  spernebat.  Erat  filius  Eeginari  I.,  qui 
quo  tempore  Caroli  posteri  in  Germania  emortui  sunt,  ducatum 
ad  se  vindicaverat  et  non  minus  regum  Franciae  occidentalis 
quam  Conradi  impetus  defenderat;  et  frater  Giseberti,  qui  ab 
Henrico  gener  electus  erat.  Propter  eam  affinitatem  illo  in  se- 
ditione mortuo  fore  ut  ducatus  tanquam  hereditas  sibi  obtin- 
geret, sperayerat.  Qua  spe  deiectus  studuerat  perpetuo  Conra- 
dum  dignitate  privare.  Non  minus  aegre  tulerat,  quod,  post- 
quam Conradus  ab  Ottone  defecit,  Bruno  in  illius  locum  sub- 
stitueretur; et  tam  parvi  imperatoris  fratrem  duxerat,  ut  ex 
suo  iudicio,  quod  ille  fecerat,  immutaret.  Katherum  enim,  Bru- 
nonis  magistrum,  episcopum  Leodiensem,  expulerat,  Baldericum 
fratris  filium  instituerat.  Deinde  postquam  seditione  mota  etiam 
Otto  contra  Conradum  bellum  gereret,  stetit  quidem  ab  impe- 
ratore, sed  potius,  ut  huius  auxilio  suum  vinceret  inimicum, 
quam  ut  Ottonis  rem  adiuvaret.  Seditione  autem  oppressa  non 
modo  ad  eandem,  qua  antea  in  Brunonem  usus  erat,  superbiam 
rediit,  sed  praemia  sibi  deberi  ratus  etiam  ad  maiorem  pervenit 
insolentiam^).  Episcopos  enim  modo  munere  removebat  modo 
instituebat  nec  quidquam  Brunonis  monitus  curabat^).  Tandem 
vel  ecclesiam  Khemensem  bonis  spoliare  paravit,  quin  in  eas, 
qua.e  Gerbergae,  Giseberti  viduae,  sedes  erant  datae,  manus 
porrexit.  Tum  vero  Bruno  non  tulit  longius  id  fastidium  atque 
avaritiam,  sed  collecto  exercitu  comitem  et  bona  ecclesiae  et 
sedes  viduae  reddere  coegit;  quamquam,  debita  vel  inimico 
tribuens,  liberos,  a Lotharo  habitos  obsidum  loco  ad  patrem 
remisit.  Ne  amplius  eadem  committeret,  Reginarum  iureiurando 
obligavit.  Sed,  quum  ne  hoc  quidem  a violentia  et  iniuria  de- 
terreretur, captum  in  exilium  pepulit  et  in  Slavorum  regiones 
eiecit.  Etiam  Emmonem,  Longiae  comitem,  principem  propter 
superbiam  minus  obedientem,  Bruno  perdomuit.  Hic,  cuius 
Bruno  antea  usus  erat  consilio,  Lothariis  persuadebat  et  turpe 
esse  a sacerdote  gubernari  et  graviora  vectigalia  exactum  iri. 
Quemadmodum  Emmo  a Brunone  sit  oppressus,  memoriae  non 
est  proditum,  sedatum  autem  esse  motum  ex  eo  apparet,  quod 
institutum,  huius  seditionis  ratione  habita  a Brunone  in  Lotha- 
riis factum,  mox  viguit.  Divisit  enim  provinciam  in  superiorem 
et  inferiorem  et  huic  Godefridum,  illi  Fridericum  praeposuit,  ut 
per  hos  duces  potentes,  quod  Doenniges  recte  admonet,  principes 
coercerentur  et  duae  gentes  cum  regia  coniunctae  inter  se 


4)  Buotg.  c.  38. 

5)  Folcuinus  c.  1 et  26. 

moderarent,  ei  ducatui  praefecti,  qui,  quum  ab  uno  principe 
contineretur,  praesertim  quum  Franciae  occidentali  tam  finitimus 
esset , ne  ab  imperatore  descisceret , semper  fuerat  timendum. 
Fridericus  ab  Alberico  dux  Mosellanus  appellatur,  unde  opinoj 
apparet  stirpi,  qua  ortus  erat,  ad  Mosellam  ampla  praedia  fuisse ; 
fratre  usus  est  Adalberone  Divoduri  episcopo,  et  socero  Hugone, 
Franciae  rege,  quippe  qui  Beatricis  esset  maritus^).  Godefridus 
quum  apud  Brunonem  adoleverat  tum  plurimum  contulerat  ad 
dignitatem  archiepiscopi  magistro  tradendam,  praeterea  erat,  ut 
Buotgerus  ait,  vir  sapiens  et  religiosus,  pacis  amantissimus. 

Bruno,  quamquam  potestatem  his  duobus  viris  tradiderat, 
tamen  non  desiit  suo  iudicio  et  arbitrio  regere,  si  quid  rei  ma- 
ioris erat  gerendum.  Archiepiscopum , quem  auctoritate  apud 
duces  ita  videret  multum  valere,  archiducem  a Kuotgero'^)  esse 
appellatum  probabile  est. 

Ut  nobiles  eum  in  modum  mansuefecit,  sic  etiam  ecclesiam 
recte  conformavit.  Sacerdotes  enim  illis  temporibus  -ad  quantam 
ferociam  delapsi  sint,  vix  describi  potest.  Nonne  tradit  Folcuinus 
in  libro  de  abbatibus  Lobbeiensibus  scripto  antistiti  a monachis, 
quibus  illi  hoc  munus  mandatum  esse  displicuit,  noctu  in  agros 
abstractis  linguam  et  oculos  evulsos  esse  et  ne  mutilatum  qui- 
dem corpus  deinde  ex  agris  remotum  ? Nonne  Camaracenses 
episcopi  insolentia  sunt  perducti,  ut  redeuntem  ex  itinere  clausis 
portis  ab  introitu  prohiberent  ? nonne  urbe  capta  foeda  crudeli- 
tate sunt  puniti?®)  Nec  singula  quaedam  monasteria  ita  erant 
depravata,  sed  universa  ecclesia  et  Lotharingiae  et  universi 
occidentis. 

Summo  commodo  evenit  quum  ecclesiae  occidentali  tum  uni- 
versae Christianae,  quod  inde  a Carolo  magno  Germani  non 
minus  in  rebus  sacris , quam  profanis  Italis  superiores  facti 
sunt.  Quamquam  enim,  qui  princeps  ecclesiae  habebatur,  Romae 
versabatur,  tamen  et  fides  et  eruditio  ex  Italis  recesserat,  ibique 
magis  quam  in  ceteris  populis  et  doctrina  et  mqres  degenerave- 
rant. Mohammedis  assectatores,  qui  propter  civilem  discordiam 
a finibus  arceri  non  potuerant,  periculum  ecclesiae  minabantur, 
nec  minus  rethorum  scholae,  quae  revixerant,  ethnicorum  erro- 
ribus praecepta  Christiana  inficiebant.  Ab  hostibus  quidem  ex- 
trinsecus irrumpentibus  per  reges  potentes  in  Germania  ecclesia 
defendebatur. 

Germani , quum  papis  non  iam  inesset  satis  studii  et  vir- 
tutis, et  ecclesiam  restauraverunt  et  evangelium  in  ethnicos  pro- 
pagaverunt , atque  iis , quum  tantum  opus  esset  peragendum. 


6)  Doennlgee  1.  1.  pag.  66.  Flodoard.  a.  951. 

7)  Kuotg.  c.  19. 

8)  Pieler  1.  1. 

bene  et  feliciter  evenit , ut  regeret  episcopos , quippe  qui 
archiepiscopus  esset  Coloniensis,  vir  illa  ingenii  acie,  illa  morum 
castitate  pollens,  a quo  Germanis  ad  pietatem  et  probitatem  re- 
ductis, Otto  est  assecutus,  ut  etiam  Itali  revocarentur. 

lam  diximus  in  Brunone  summi  esse  ducendum,  quod  neque, 
ut  tunc  nonnulli  monachi  Lotharii,  humana  sperneret  et  repu-' 
diaret  neque,  ut  ii,  qui  tunc  veterum  scriptorum  studia  repetie- 
rant, prae  humanis  divina  abiiceret.  Ab  illis  monachis  non  est 
ecclesia  regenerata,  sed  quasi  fanatico  errore  tactis  nonnisi  non- 
nullae doctrinae  et  vitae  formae  sanitate  carentes  partae.  In- 
erat quidem  huic  animorum  motui  verum  aliquod  et  sanum, 
circumdatum  tamen  quasi  cortice  inscitiae  et  superstitionis. 
Brunonis  tamen  iam  exposuimus  nec  moribus  probitatem  nec 
menti  errorem  infuisse;  non  cesserat  in  eo  religio  litterarum 
studio,  nec  litterarum  lucem  tenebris  obscuraverat  religio.  Ub 
supra  vidimus  adolescentem  pueri  aetate  vix  superata  imbuisse 
animum  non  minus  scriptis  divinis,  quam  sapientibus  Graecorum 
et  Bomanorum  libris,  unde  sapientiam  peteret ; ut  vidimus  deinde 
iuvenem  in  regia,  quamquam  refugientem  a negotiorum  profa- 
norum strepitu,  tamen  studio  indefesso  incubuisse  litteris,  sic 
etiam  spectamus  archiepiscopum  Coloniensem,  quum  vana  specie 
contempta  paupertatem  divitiis,  luxuriae  inopiam  praeferret,  ar- 
dentem sciendi  siti  insatiabili  quam  lectis  et  sacrorum  et  pro- 
fanorum scriptorum  libris  explebat. 

Hac  litterarum  et  religionis  arctissima  et  gratissima  inter 
se  consociatione  ad  restitutionem  ecclesiae  et  incipiendam  et 
perficiendam  Bruno  prae  ceteris  fuit  idoneus  et  quasi  natiis. 

Primum  quo  melius  clericos  litteris  erudiret,  ex  eius,  cui 
apud  Ottonem  et  discipulus  fuerat  adscriptus  et  moderator  prae- 
fuerat , ludi  exemplo  duos  Coloniae  instituit , alterum  minorem, 
alterum  ampliorem.  In  illo  ludo  litterarum  initia  et  septem  bonae 
artes  docebantur;  quem  si  quis  percurrerat  et  ad  maturitatem 
quandam  ingenii  progressus  erat , alteri , qui  ab  ipso  Brunone 
regebatur,  attribuebatur.  In  eo  non  aliter  atque  in  Ottoniano 
ampliora  quam  rudimenta  discipulis  proponebantur,  nec  minus 
quam  illa  aut  quae  apud  Carolum  magnum  floruerat,  academia 
est  appellanda.  In  hoc  ludo  Bruno  praeceptoris  munere  acriore 
studio  et  prosperiore  eventu  utebatur,  quam  quisquam  eorum, 
qui  adolescentium  circulis  sese  circumdederant  virorum.  Hic 
tam  laetam,  tam  uberem  indolem,  quam  iam  pueri  admirati  su- 
mus, eamque  deinde  Traiecti  et  in  Ottonis  aula  diligentissime 
excoluerat,  insigni  cum  splendore  et  summa  utilitate  exercebat, 
et  auctoritatem,  propter  ingenii  virtutem  ei  tributam,  qua 
omnium  animos  movebat,  non  suo  ipse  commodo  vertebat,  sed 
solum  saluti  eorum,  quos  regendos  et  moderandos  susceperat. 

Ingenii  praestantia  et  amplitudine  seientiae,  qua  omnes  res  hu- 
manas amplectebatur,  aequalibus  minus  eruditis  quasi  divino 
^ quodam  spiritu  afflatus  videbtitur,  quo  effectum  est,  ut  obedien- 
tiam  sese  debere  Brunoni  arbitrarentur.  Qua  assidua  diligentia 
nova  addiscebat,  qua  dexteritate,  benevolentia,  constantia,  quae 
sciebat,  cum  aliis  communicabat,  qua  perseverantia  et  constantia 
amicos  cohortari  et  incitare  nunquam  desinebat,  plures  in  dies, 
ut  litteris  operam  darent,  stimulabat  et  in  studiorum  constantia 
confirmabat.  Victus  et  habitus  simplicitatis,  quum  gravissima 
dignitate  ornatus  inter  pedisequos  auro  et  purpura  fulgentes  in- 
cederet non  nisi  ovium  pellibus  vestitus;  contemptionis  cuiusve 
vitae  commoditatis  et  dulcedinis,  quum  mollem,  qua  a pueritia 
assuetus  erat  toga,  inferioris  clerici  vestitu  permutaret;  prae- 
stantis in  cibo  potuque  abstinentiae,  quum,  ut  ait  Kuotgerus, 
^ nunquam  plus  victus  sunieret,  quam  quantum  ad  vivendum  esset 
'necessarium;  ab  initio  quidem  non  nisi  admiratione  discipulos 
afficiebat,  mox  ad  aemulationem  convertit. 

^ Ita  iam  nonnullis  annis  post,  quam  Bruno  Coloniam  ad- 

venit, saltem  aliquos  viros  videmus  eadem  sententia,  iisdem  in 
rebus  gerendis  moribus  utentes,  atque  archiepiscopum.  Hi  ma- 
gistro totos  se  committebant.  Ut  visi  sunt  ex  Buotgeri^) 
testimonio  non  solum  una  discentes  et  disputantes,  sic  etiam  in 
bello  una  pugnantes;  illos  Bruno  consiliis  adhibebat,  ne  suo  uni 
iudicio  obsequens  de  recto  fine  declinaret;  illos  praeficiebat  mu- 
neribus ecclesiae  in  iure  constituendi  magistratus  nullius  motus 
aut  iudicio  aut  gratia;  postremo  etiam  eos,  a quibus  res  publi- 
cae administrarentur,  ex  illorum  numero  elegit. 

Ita  Balderico  Leodiensi , quem  a Beginaro  pro  Rhatero 
episcopum  factum  esse  supra  vidimus,  mortuo  CMLIV  Everaclus 
successerat  doctrina  clarus,  qui  Bonnae  antea  fuerat  decanus, 
apud  Brunonem  litteris  studuerat  et  fidem  virtutemque  compro- 
baverat; Everaclus  autem  in  Lobbe  monasterio,  cuius  ad  de- 
scribendam clericorum  corruptelam  mentionem  fecimus,  Aletranum, 
virum  probum  et  strenuum  antistitem  instituit,  qui  ad  disciplinam, 
quae  in  monasteriis  obsoleverat,  revocandam  multum  contulit, 
eumque  in  munere  Folcuinus  successit,  cuius  eruditione  iam 
convaluisse  quodammodo  monasterii  mores  declaratur.  In  Be- 
rengari  Camaracensis  locum  Engermanus  substitutus  est,  quem 
Bruno  itinere  facto  ad  negotia  ducatus  administranda  in  Francia 
occidentali  cognoverat,  adamaverat,  mox  ad  gravissima  munera 
administranda  elegit.  Ceteris  autem  praecellunt  Theodericus, 
episcopus  Divodurensis^^),  pro  Alberico  anno  CMLXII  mortuo 
institutus  et  Henricus  Trevirensis , qui  Ruodberto  pestilentia 

9)  Kuotg.  c.  37. 

10)  Conf.  Sigeberti  Gembl.  Vit.  Theoderici  episcopi  Divodur.  Pertz  p.  464. 

peremto  successit,  nec  minus  clari  sunt  Gerhardus  Tullensis, 
Wigfridus  Yirodunensis , Guilhelmus  Moguntiacensis , multi  alii 
viri  egregii,  quos  e Brunonis  ludo*  exiisse  expressis  verbis  me- 
moriae est  proditum.  Bruno  et  discipuli  regnaverunt  quodam- 
modo in  ecclesia,  ut  quibus  gauderent  aequales,  posteri  gloria- 
rentur. A quibus  Germanis  quot  bona  elaborata  sint,  suspiciens 
Sigebertus  Gemblacensis  evocat:  „Macte  prosperitate  aetas,  qua 
tales  viri  rem  publicam  regerent,  ecclesiam  gubernarent,  quietem 
et  ordinem  reficerent,  pietatem  renovarent ^ Quum  Bruno 
renovationem  ecclesiae  poneret  in  templis  erigendis,  in  monaste- 
riis emendandis  et  augendis,  surrexerunt  per  totam  Lotharingiam 
ea,  quae  ruinis  strata  iacebant;  quae  etiamtunc  integra  erant, 
amplificata  sunt  et  ornata,  nova  aedificata,  et,  ne  quid  rei  ad 
victum  necessariae  monachis  deesset,  amplis  bonis  ditata.  Quum 
ita  non  negligeret  corporum  salutem,  non  minus  severe  obser- 
vavit , ut  normis  in  monasteria  reductis  continenter  et  caste 
viveretur.  Gravissimis  poenis  affecit,  si  quis  segnitiae  et  pigritiae 
indulgeret,  non  immemor  dicti,  ut  ait  Kuotgerus  (c.  37):  „qui 
non  laborat  non  edat.“  Ne  nimium  putaveris  a Buotgero  esse 
dictum  neque  a se  neque  ab  alio,  quae  a Brunone  condita  sint 
monasteria  enumerari  posse.  Unum  appellat,  sancti  Pantaleonis  ^ 2^, 
prope  Coloniam  situm,  in  quo  etiam  Brunonis  corpus  est  sepul- 
tum.  Quod  ab  eo  conditum  est,  quum  una  cum  pallio  sancti 
Pantaleonis  corpus  ab  Agapeto  secundo  dono  accepit.  In 
claustrum  in  huius  memoriam  conditum  cum  antea  tum  in  morte 
magna  bona  largitus  est.  Eadem  autem  cura  qua  huic  instituto 
patrocinatus  est,  etiam  ceteris  eum  consuluisse  opinamur. 

Omnia  autem  „saluberrimi  studii  monimenta  perhennius  in 
his  ubi  acta  sunt  locis,  firmata  perdurant,  ita  ut  in  laudem  et 
gloriam  Jesu  Christi  memoriam  tanti  viri  nullam  aetatem 
obscuratum  iri  in  perpetuum  iri  patiantur^  ^ ^).  Postquam 
clericorum  et  monachorum  et  moribus  et  reliqua  conditione 
correctis  ecclesia  renovata  est,  Bruno  in  plebem  inscientia  et 
stupore  propter  rerum  perturbationem  obrutam  se  convertit. 
Quo  in  suscepto  arduo  ecclesia  summa  officia  ei  praestitit. 
Facta  enim  est  plebis  dux  et  magistra  et  qui  per  Brunonem 
impertitus  ecclesiae  virus  spiritus  rursus  omnium  animos  per- 
flavit, effluit  inde  et  penetravit  usque  in  infimos  mores  mitigans 
et  excolens , quo  factum  est , ut  etiam  bona  commode  tunc 
augerentur.  Atque  multa  instituta,  quibus  plebi  salus  et  huma- 
nitas afferretur,  a Brunone  habent  originem 


11)  Sigebert  c.  7. 

12)  Ruotg.  c.  28. 

13)  Ruotg.  c.  33. 

14)  Ruotg.  c.  39. 

4.  Otto  studens  Francorum  quoque  occidentalium  auctori- 
tatem obtinere,  ut  ecclesiae  etiam  illic  maxime  perturbatae  mede- 
retur, anno  CMXLYII  Virodunum  concilium  convocavit.  Ab- 
rogatus ibi  est  episcopatus  Rhemensis  Hugoni,  redditus  Arnoldo. 
Atque  illi  etiam  Bruno  interfuit  i).  Cuius  quum  tunc  quidem  in 
Francis  momentum  esset  breve,  tamen  postquam  episcopus  Co- 
lonienses  creatus  est,  gravissimum  et  paene  perpetuum  factum 
est.  Nam  quum  propter  Lothariorum  ducatum,  quem  ipse 
paullo  ante  obtinuerant  quemque  non  desierant  invidere  Germanis, 
tum  propter  et  regis  et  potentissimi  regiae  gentis  adversarii 
consanguinitatem  commercium  Brunoni  cum  Francis  intercedebat 
assiduum.  Primum  quidem  a rege  et  duce  peculiarium  rerum 
arbiter  advocatus  controversiam  disceptavit.  Tali  autem  arbitrio, 
quod  exercebatur  Brunonis  studio,  prudentia,  constantia,  necesse 
erat  effici,  'ut  Franci  Germanorum  iudicio  paulatim  magis  pa- 
rerent, et,  quoniam  Ottonis  nomine  Bruno  quidquid  gessit  ad  ob- 
sequium quoddam  imperatoris  adducerentur,  eaque  Francorum 
obedientia  Hugonis  et  Ludovici  morte,  quibus  viris  certe  navitas 
inerat,  nonnisi  aucta  est.  lam  ante  diem  Y Idus  septembres 
CMLIY  Ludo  vicus  equo  deiectus  perierat  relicto  tredecim  annorum 
filio,  cui  hereditas  obtingebat  2).  Tunc  Hugo  et  potens  et  avarus, 
qui  dignitatem  iam  superstite  rege  affectabat  viduae  et  filio 
auctoritate  infirmis  regnum  facile  eripuit,  nisi  Bruno  Carolingo- 
rum  exstitisset  servator.  Ruotgerus  expressis  verbis  dicit  ascen- 
disse in  thronum  Lotharium,  Ludovici  lY  filium,  praecipue 
Brunonis  opera,  scribens  (cap.  XXXIX):  „Praeterea  Lotharium, 
sororis  suae  filium,  de  antiqua  regum  prosapia  ortum,  quum  a 
sobrinis  suis  vehementer  esset  oppressus,  mirifice  eruit  et  exal- 
tavit nec  cessavit,  donec  in  locum  patris  sui  constituit  regem, 
ac  maiores  ipso  potentioresque  Hugonis  filios  omnesque  illius 
regni  principes  sub  iugum  eius  stravit.  “ Consentit  cum  eo 
Flodoardus  ^),  praeterquam,  quod  non,  ut  Ruotgerus  principibus 
invitis  sed  volentibus  Lotharium  in  regno  sustentatum  esse 
narrat.  Scribit  enim  ille,  cuius  de  rebus  Franciae  occidentalis 
fides  est  maxima,  Lotharium  adiutum  favore  Brunonis,  Hugonis, 
ceterorum  principum  regnum  esse  adeptum  et,  quoniam  legimus 
iam  anno  CMLY  Lotharium  una  cum  Hugone  in  Aquitaniam 
profectum  esse,  quin  Flodoardus^)  vera  narret,  non  dubitamus. 
A Brunone  suspicamur  certissime,  Hugonem  esse  permotum,  ut 
regnum  committeret  Lothario,  nec  minus  Lotharium,  ut  Aqui- 
taniam concederet  Hugoni.  Etiamsi  autem,  quominus  eriperetur 


1)  Flodoard.  ad  a.  947.  Bicheri  hietor.  II  c.  66. 

2)  Flodoard.  a.  954. 

3)  Flodoard.  a.  954. 

4)  Flodoard.  a.  955. 

regnum  Caroli  posteris,  Brunonem  vidimus  impedivisse  repulsa 
et  Hugonis  superbia  et  Reginari  avaritia,  tamen  non  perpessus 
est,  ut  viribus  sua  opere  recuperatis  per  vim  progrederentur  et 
quod  temporis  longuaquitate  esset  confirmatum,  rescinderent. 
Ubicunque  ius  violari  videbat,  ei  qui  offendebatur,  auxilio  ve- 
niebat. De  illa  iustitia  "ut  deflecteret  neque  suo  commodo  neque 
consanguinitate  motus  est.  Quod  enim  CMLYI  Gerberga  et 
Lotharius  Hugonis  mortui,  ut  ducatum  sibi  vindicarent,  peti- 
verunt, non  modo  improbavit,  sed  impedivit^).  Exercitu  per 
Franciam,  ter  usque  in  Burgundiones  perrexit  et  eam,  quae 
Hugoni  paruerat,  provinciam  inter  filios  ita  distribuit,  ut  Hugo, 
natu  maior,  cui  postea  Capeti  cognomen  additum  est,  Franciam, 
Otto,  natu  minor,  Burgundiam  et  Pictavorum  agrum  acciperet,  iura- 
ret  tamen,  ne  alteris  utrius  debita  non  obtingerent,  in  regis 
verba®).  Ex  bis  Brunonis  institutis,  qui  per  complura  saecula 
historiae  Gallorum  esset  cursus,  pependit,  quippe  quibus  Hugonis 
sive  Capetingorum  bonis  prospectum  est,  ne  divulsa  interirent; 
Capetingi  autem  Caroli  posteris  etiam  in  Francia  emortuis  ad  regnum 
pervenerunt.  Lotharius  et  Gerberga  iis,  quae  Bruno  sanxerat, 
non  modo  non  obsistere  ausi  sunt,  sed  tam  promptis  animis 
obsecuti,  ut  iam  ante  diem  sextum  Calendas  Martias  paschate 
CMLIX  Coloniam  profecti  sese  imperatori  Lotharingiam  nun- 
quam non  esse  concessuros  semel  atque  pollicerentur  iterum"^). 

Ruotgerus  nominatim  dicit  Franciae  occidentali  loco  pro- 
vinciae Brunonem  esse  praepositum;  quod  iure  ac  merito  conten- 
dit. Quamquam  enim  Bruno  illam  non  ut  Lotharingiam  suum  ipse 
ducatum  administrabat,  neque  solebat  peculiaribus  rebus  sese 
immiscere,  tamen  praesides  terrae  sua  voluntate,  quo  voluit,  di- 
rigebat, adeo,  ubi  salute  populi  posci  videbat,  vel  singulas  sacras 
et  civiles  res  moderavit,  inquieta  sedavit,  perturbata  in  ordinem 
reduxit.  Ita  exercitu  in  Franciam  meridianam  profectus  prin- 
cipes nonnullos  seditiosos  ad  obsequium®)  redegit  et  Gerbergae 
precibus  obtemperans  Artoldo,  de  quo  supra- meminimus,  mortuo 
Rhemis  episcopum  suo  iudicio  praeposuit. 


5.  „Te  plane  sospite  si  iucunde  et  ex  integro  fructus 
fuero,  ut  mens  mea  semper  flagitat,  desiderium  postulat,  animus 
implorat:  tum  dignitas,  tum  gloria,  tum  decus  aderit.“^)  Haec 
elocutus  verba,  quibus  exprimitur  ardentissimum  desiderium 
redeundi  ad  Brunonem,  Otto  Moguntiaco  abierat.  Quod  rex  in 


5)  Flodoard.  a.  955. 

6)  riodoard.  a.  958 — 960. 

7)  Flodoard.  a.  959. 

8)  Richeri  hist.  1.  III,  11  u.  12.  Flodoard.  ad  a 959 — 60. 
1)  Ruotg.  c.  19. 

summo  illo  discrimine  exoptaverat,  victoria  de  seditiosis  parta 
iam  assecutus  est,  et  etiam  gloriam  et  splendorem,  quem  ex  illa 
victoria  sibi  eventurum  esse  speraverat,  erat  adepturus. 

Vidimus  Ottonem  primo  duces  ex  singulis  gentibus  ortos 
ut  Carolingos  de  industria  e muneribus  summovisse  et  propin- 
quis ut  Conrado  et  Ludolpho  ducatus  tradidisse  2).  ' Tanta  autem 
seditione  ab  illis  excitata  ad  aliam  sententiam  traductus  est. 
Sequens  patris  regnandi  modum  restituit  duces  e nationibus 
ortos , ut  Henricum  Arnulphi  saltem  nepotem , Burkhardtum 
Alemannorum  stirpi  attributum,  Hermannum  Saxoniae  principem, 
Fridericum  et  Godefridum  Lotharios.  Qui  ne  nimiam  potentiam 
sibi  arrogarent,  maioribus  opibus  ecclesiam  circumdedit,  quam 
voluit  omnium  animos  regentem  gratia  posteris  obligatam  ubique 
imperatoris  esse  sociam. 

{ Quod  a quo  censes  Ottoni  suasum  esse  nisi  a Brunone? 

Relicta  singulis  tribubus  quadam  libertate  suaeque  gentis 
ducibus,  quum,  ne  nimis  cresceret  ducum  potentia,  ecclesiae 
auctoritate  praecavisset,  in  Germanis  pax  per  longum  tempus 

^ sustentata  est. 

Viri  autem,  quos  et  praestituros  esse  speraret  imperator 
suis  successoribus  fidem,  et  auctoritate  animos  hominum  rectu- 
ros, quippe  quos  erudirent  et  expolirent,  in  Brunonis  academia 
reperti  sunt,  ita  ut  ab  illo  suppeditaretur  et  consilium  et  quibus 
efficeretur  subsidia.  Atque  ecclesia  ita  hominum  animos  et  ad 
humanitatem  et  ad  regis  obsequium  assuefecit,  usque  dum  Hen- 
rici  IV  aetate  desertis  officiis,  quae  ad  hominum  animos  perti- 
nent, ad  bona  acquirenda  se  convertit.  Ita  singulis  et  separatis 
tribubus  in  unum  contractis  facultas  regi  facta  erat  recuperandi 
itinere  in  ipsam  Italiam  facto  id,  quo  ab  Arnulfi  temporibus 
Germani  reges  camerant,  diadema. 

Quum  Otto  in  Italia  vetus  imperium  Romanum  renovaret, 
in  Germania  summa  rerum  stetit  penes  Brunonem.  Quem  iter 
in  Italiam  parans  imperii  administratorem  fecerat  et  cunctis  im- 
peratoris muneribus  ornaverat.  Guilhelmum  filium , qui  post 
Friderici  mortem  Moguntiaci  episcopus  factus  erat,  auxilio  ei 
attribuerat,  praeterea  Ottonem  filium,  qui  in  principum  concilio 
Borbetomagi  habito  iam  successor  erat  designatus,  custodiendum 
et  educandum  mandaverat^).  Interfuerat  quidem  iam  antea 
Bruno,  quamquam  Lotharingiam  administrans  et  Francorum 
occidentalium  controversias  disceptans  negotiis  ad  regnum  per- 
tinentibus et  semper  atque  ubique,  ut  ait  Ruotgerus^),  cum 
Ottone  curarum  regni  partem  ceperat,  ut  potius  ambo  fratres 


2)  Doenniges  a.  a.  c.  pag.  68  cum  adn.  6,  7,  et  pag.  69  cum  adn,  1, 

3)  Ruotg.  c.  41. 

4)  Ruotg,  c.  39. 

regnarent;  sed  usque  eo  Bruno  imperatori  nonnisi  consuluerat, 
potestas  vere  regia  exsequendi  consilia  Ottonis  fuerat;  tunc  ne 
potentia  quidem  regia  aut  splendore  caruit,  quibus  quanta  sa- 
pientia usus  sit,  summa  tranquillitate,  qua  quinque  per  annos 
Germanos  rexit,  declaratur^). 

Incarnatione  lesu  Christi  etiamtunc  Ticini  celebrata  Otto 
statim  ab  initio  CMLXY  in  Germaniam  contendit.  Salutavit 
euni  in  Alemannia  Burkhardtus,  deinde  Guilhelmus  archiepiscopus, 
denique  cum  Brunone  Borbetomagi  obviam  facto  imperator 
ieiunia  et  pascha  eo  anno  ante  diem  YI  Calendas  Apriles 
celebrandum  Ingelheimii  peregit.  Inde  navi  Coloniam  pervecti 
sunt.  Illuc  autem  coierant  etiam  Mathilda,  grandaeva  Ottonis 
mater,  Gerberga,  regis  soror  cum  Carolo  et  Lothario  filiis,  Otto- 
nis filia,  Henricus  Bavarus,  fratris  filius,  et  omnes  illustris  gentis 
cognati  ^).  Mutuo  alter  alterius  desiderio  compulsi  et  eximia, 
inquit  is*^),  qui  Mathildae  vitam  descripsit.  Dei  benignitate  con- 
gregati; non  enim  postea  unquam  consanguinei  Deo  dilecti  ita 
congressi  sunt.  Illuc  etiam  multi  principes  et  sacerdotes  Ottoni 
gratulabundi  convenerunt  et  tantam  magnificentiam  et  splendorem 
conduxerunt,  ut  Ruotgerus  admiratione  motus  evocat®):  „Constat 
enim  nullum  aliquando  locum  tanta  celebritate,  tanto  splendore 
omnis  generis  hominum  aetatum,  ordinum  floruisse.“  Dum  rex 
et  mater,  frater  et  sorores,  filius  fratris  et  sororum  filii  una 
in  Brunonis  palatio  versantes,  quod  alter  alterum  revisant,  quod 
Deus  imperatorem  in  Italia  custodiverit  et  in  victoria  et  dia- 
demate adipiscendis  adiuverit,  laetantur,  accessit  etiam  Baldericus, 
senex  Brunonis  magister,  benedixit  universae  familiae  Deo  gra- 
tae , et  ad  Mathildem  reginam  can versus : „ Laetare , inquit, 

augusta  regina , quam  Deus  tantis  bonis  decoravit.  Nunc  liberos 
vides  et  nepotes.  In  te  cernitur,  quod  cecinit  psalmista:  „Et 
aspicies  liberos  et  liberorum  liberos^®).  Paucis  diebus  post  ii, 
qui  regiae  stirpis  convenerant  discesserunt.  Otto  in  Saxones  est 
profectus  et  ex  matris  invitatione  complures  dies  Nordhusae 
peregit^®).  Bruno  primum  quidem  Coloniae  commoratus  sicut 
pridem  ducatus  saluti  atque  ordini  patrocinatus  est. 

Paucos  post  menses  Brunonem  videmus  rursus  Franciae 
occidentalis  negotia  perpetrantem^^).  Ubi  dissidium  ortum  inter 
sororis  filios  erat  dirimendum.  Yaletudine  iam  ante  iter  paullum 
afflicta  non  deterritus  est,  quin  viam  faceret;  et  iterum 


5)  Kuotg.  c.  41  ult. 

6)  Cf.  supr.  I,  1.  et  adn.  eo  pertinentes  ab  1 — 6. 

7)  Vit.  Math.  c.  14. 

8)  Kuotg.  c.  42. 

9)  Kuotg.  c.  42  et  vit.  Math.  c.  14.  vit.  iun,  22. 

10)  Vit.  Math.  c.  14. 

11)  Kuotg.  c.  43. 

propinquorum  rixosorum  amicitiam  restituit.  Sed  ingravescente 
malo  iam  Compendii,  quominus  viam  continuaret,  prohibitus  est. 
Winfridus  episcopus  hospitio  eum  honoravit.  Qui  quum  inter- 
rogaret, quo  morbo  affligeretur,  flnem  appropinquantem  prae- 
sagiens, summa  cum  suavitate  Deique  obsequio:  „non  subito, 
inquit,  tangor  morbi  impetu  aut  malo  praetereunto,  sed  univer- 
sum corpus  dissolvitur^.  Et  indicant  quoque,  quae  Ruotgerus 
de  morbi  natura  et  cursu  tradidit,  occubuisse  eum  tabe  vires 
tarde  consumente  ^2). 

Ea  tranquillitate,  qua  solum  eorum  animus  delectatur,  qui 
se  placatos  esse  sciunt  cum  Deo,  Bruno  constanter  mortem  ap- 
propinquantem praevisit  et,  postquam  Theodoricum  et  Fridericum 
et  quos  alios  arcessiverat  adhortatus  et  consolatus  est,  deinde 
notario  adhibito,  qua  superstes  usus  erat  singulari  mentis  acie, 
testamentum  nuncupavit;  animo  ad  Christum  confugiens  ante 
diem  Y Idus  Octobres  tranquille  et  suaviter  decessit. 

Corpus  mortui,  quemadmodum  praescripserat.  Coloniam 
translatum  est,  et  quocunqe  portabatur,  laudibus  efferebant 
archiepiscopum  optime  de  imperatore  et  imperio,  de  regibus  et 
principibus,  de  re  publica  et  ecclesia,  de  universo  populo  me- 
ritum ^3).  Corpore  in  ecclesia  sancto  Petro  consecrata  ad  spectan- 
dum proposito  et  testamento  recitato  et  ab  episcopis,  qui  morti 
affuerant,  quidquid  aliud  sanxerat,  nuntiato,  membrorum  reli- 
quiae innumerabili  multitudine  hominum , qui  nuntio  lugubri 
comperto  ex  tota  Lotharingia  confluxerant,  prosequente  in  Pan- 
taleonis  sacellum,  prope  Coloniam  ab  ipso  conditum,  data  sunt^^). 

Et  aequales  et  posteri  Ottonem  adscripserunt  numero  eorum 
virorum,  qui  prae  ceteris  nomine  magno  insignirentur.  Quod 
adeptus  est  consiliis  praeclara  sapientia  excogitatis  et  con- 
stantia perpetratis.  Inde  ab  Ottone  gens  nostra  quasi  populi 
corpus  principatum  inter  reliquas  occidentis  nationes  petere 
coepit,  ab  Ottone  consilium  illud  vetus  et  Christianae  doctrinae 
affine,  ex  quo  omnes  ab  uno  regi  consentaneum  est,  quasi  in  succum 
et  sanguinem  recepit;  ab  illo  ad  novum  quendam  cursum  et 
incrementum  papis  stimulus  admotus  est , ut  quum  pravitate 
obruti  iacerent,  ad  dignitatem  resurgerent;  cum  illo  quasi  illu- 
xit novus  ingeniorum  culturae  dies,  ut  non  iam  Italia  esset 
eruditionis  sedes,  sed  propagaretur  humanitas  in  infimam  Euro- 
pae partem  ad  eum,  ex  quo  Otto  ortus  erat  populum,  qui 
litterarum  principatus  ex  illo  tempore  nunquam  Germanis 
ereptus  est. 

Sed  Ottonis  regnum  sive  introrsus  sive  extrorsus  intuemur, 
sive  renovationem  ecclesiae  et  felicem  in  litteris  eventum,  sive 


13)  Buotg.  c.  43. 

13)  Kuotg,  c.  45. 

permutationem  in  mutua  hominum  consuetudine  factam  con- 
templamur, non  nisi  exsecutus  est,  quae  invenit  Bruno,  cuius  et 
in  studendo  litteris  et  ecclesia  moderanda  et  in  civitate  regenda 
tantam  sapientiam  tot  facta  cognovimus.  Yix  credibile  est  fieri 
potuisse,  ut  Otto  perveniret  eo  quo  pervenit,  praestaret  domesti- 
cis, alienigenis,  universae  culturae,  quod  praestitit,  nisi  cui  Bruno 
adstitit.  Frater,  quanti  sibi  esset,  ab  Ottone  ipso  putamus  per- 
sensum et  intellectum,  cum  diceret,  quod  supra  commemora- 
vimus: Fratris  gloria  sit  sua,’ ipsius  fratris 


15)  Euotg.  c.  19  et  41  ult. 

SCRIPTORIS  VITA. 


Carolus  Fridericus  Schulze  a d.  VII.  Cal.  Apriles 
MDCCCXLI  natus  sum  Sangerhusae , unde  pater  ad  munus  in 
re  vehiculari  regia  vocatus  mox  Numburgum  migravit.  Litte- 
rarum elementis  scholis  privatis  imbutus  gymnasium  Foertschio 
rectore  florens  adii,  quod  praematura  patris  carissimi  simulque 
nutritoris  morte  inprimis  coactus  reliqui,  ut  magistri  privati 
munere  fungerer  et  ad  superandum  iuvenum  in  academiam 
abeuntium  examen  proprio  Marte  me  praepararem.  Miseria 
vitae  meae  multum  aucta  est  quod  casu  lugubri  obcaecatus 
nescirem  quid  agerem.  Sed  autumno  a.  MDCCCLXI  scholae 
Nicolaitanae  Lipsiensis  testimonio  maturus  iudicatus  qui  ad 
altiora  studia  ascenderem,  trium  virorum  generosorum  bene- 
volentia magnopere  adiutus  sum , inprimis  illustrissimi  medici 
a sanitatis  consiliis  doctoris  medicinae  Arthuri  Lutze  Cothenensis, 
deinde  illustrissimi  Adolphi  Schottmuelleri  professoris  Berolinenis 
et  doctissimi  Richardi  Goschei  professoris  nunc  Halensis,  qui 
plurima  tam  ad  animi  morumque  culturam  quam  ad  vitae  su- 
pellectilem tribuerunt,  ut  de  me  non  desperans  vere  a.  MDCCCLXII 
facultati  philosophicae  universitatis  litterarum  Berolinensis  ad- 
scribi  possem,  cuius  tunc  fasces  111.  Magnus  tenebat,  ibique  per 
novem  semestria  morari.  Inprimis  scholis  interfui  historicis,  res 
germanicas  saeculi  YIII,  IX  Xque  indagaturus.  Audii  non 
solum  Leopoldum  de  Ranke  Koepkiumque  et  Droysenium  de 
historia  medii  aevi,  de  revolutionibus  rerum  francogallicarum 
anglicarumque  et  de  historiae  encyclopaedia  atque  methodo 
disserentes,  sed  etiam  ut  res  sacras  et  civiles  accuratius  per- 
spicerem, Heydemanni  Franciscique  de  Holtzendorff  lectiones  de 
iure  naturae  et  gentium,  Gneistii  de  rebus  publicis  Angliae, 
Weingartenii  de  historia  ecclesiastica  medii  aevi  item  que  Goschei 
de  historia  litterarum.  Exercitationibus  historicis,  quas  Koepkius 
moderabatur,  interfui,  neque  philosophiam  neglexi,  cuius  prae- 
ceptores Trendelenburgius  in  psychologia,  Micheletius  in  anthro- 
pologia  et  logica  mihi  exstiterunt;  inprimis  autem  Kantii  libris 
studui. 

His  aliisque  scholis  praeparatus  iam  spero  ut  summi  in  phi- 
losophia honores  in  me  conferantur,  et  occasione  oblata  facere 
non  possum,  quin  omnibus  viris  optime  de  me  meritis  gratias 
agam  quam  maximas. 


SENTENTIA  CONTROVERSA. 


1) 

2) 


Omnem  ingeniorum  culturam  medii  aevi  ex  clericis  pendere. 


Henricum  primum  in  rebus  Germanicis  Ottoni  magno  esse 
anteponendum. 


3)  Falso  Thietmarum  narrare  regnum  a Brunone  Hugoni', 
oblatum  esse. 

4)  Kuotgero  in  omnibus  quae  narrat  de  Brunone  fidem 
habendam  esse. 


